Institucije Srpske imaju pravo da se usprotive oduzimanju nadležnosti | Trebinje Danas\n13.02.2020. u 19:37\nOd danas se sprovodi zaključak vlasti i opozicije u Republici Srpskoj, o obustavljanju rada u odlučivanju, o pitanjima iz nadležnosti organa BiH, izjavio je srpski član Predsjedništva BiH Milorad Dodik.Poručio je da, ako ne bude dogovora o odlasku stranaca iz Ustavnog suda BiH, neće biti ni Bosne i Hercegovine.\nPredsjednica Republike Srpske Željka Cvijanović izjavila je da institucije Srpske imaju pravo da se usprotive dugogodišnjim nastojanjima bošnjačkih političara, da se Srpskoj oduzmu nadležnosti.\nSrpski član Predsjedništva BiH Milorad Dodik kaže da je Srpska nakon pokušaja Ustavnog suda BiH da joj oduzme poljoprivredno zemljište došla do zida i morala oštro reagovati. Uvjerava da nisu u pravu oni koji misle da će reagovanja iz Srpske brzo utihnuti i da njene vođe neće ići do kraja.\n- Ja im kažem da smo krenuli na put bez povratka, na put izlaska iz Bosne i Hercegovine. Mi ćemo to uraditi i neće nas zaustaviti ni Amerika, niti bilo ko drugi jer smatramo da je Dejtonski sporazum srušen, prije svega intervencijama međunarodnog faktora - poručio je Dodik.\nDodik je za RTS izjavio da je koncept Ustavnog suda BiH kažnjavanje i urušavanje Srpske. Zato, na osnovu političkog jedinstva koje postoji o odlasku stranih sudija od narodnih poslanika očekuje zaključke koji će definisati snažniju zaštitu Srpske.\n- Ovdje nije riječ o tome da li je nešto ustavno ili ne, već o otimačini 94.000 hektara zemljišta u Srpskoj kojima sada treba da upravljaju institucije BiH. Da to nije u redu govori i činjenica da smo proveli privatizaciju državne imovine, iste one imovine koju sada hoće da nam otmu gore na nivou BiH i u tom kontekstu da nam nametnu i praksu čak i preispitivanja izvršenih privatizacija - naveo je Dodik.\nDa Srpska više ne može da trpi urušavanje koje su joj prouzrokovali visoki prestavnici i stranci u Ustavnom sudu BiH, kaže predsjednica Republike Željka Cvijanović.\n- Tri strane sudije služe kao dio glasačke mašinerije koja, po pravilu, radi na štetu Republike Srpske. Izlaze iz svog ustavnog okvira ne štite ustav već normiraju i donose nova pravila koja služe izmjeni sistema zasnovanog na Dejtonskoj bazi. Naravno da Republika Srpska ima odgovor na te stvari - istakla je Cvijanovićeva.\nCvijanovićeva je u intervjuu za SRNU naglasila da je najveći problem Bosne i Hercegovine što nema otvorenog razgovora konstitutivnih naroda. Situaciju, kaže, usložnjava i to što se Bošnjaci, umjesto da zajedno sa ostala dva naroda rješavaju probleme, oslanjaju na naklonjene strance.\n- Nećemo više da trpimo atmosferu u kojoj stalno treba da se branimo od napadača, umjesto da radimo ono što treba da radimo ono što je naš posao, da vidimo kako možemo da učinimo više na planu ekonomije, socijalnih prava, infrastrukture... - navela je predsjednica Srpske.\nDa je primio formalni zahtjev predsjednice Cvijanović i počeo pripreme za važnu sjednicu potvrđuje predsjednik Narodne skupštine Nedeljko Čubrilović.\n- Sutra je zakazan kolegijumm po zahtjevu Predsjednice Republike Srpske, ja ću predložiti da to bude ponedeljak. Više detalja ćemo znati nakon sutrašnjeg kolegijuma jer treba još neke stvar završiti - poručio je Čubrilović.\nŠef kluba poslanika SNSD-a Igor Žunić očekuje potpuno jedinstvo političkih partija iz Srpske na toj sjednici. Poslanik ove stranke Nedeljko Ćorić kaže da odluke Ustavnog suda BiH ukazuju na majorizaciju dva od tri konstitutivna naroda.\nPoslanik SNSD-a u Narodnoj skupštini Republike Srpske Nedeljko Ćorić izjavio je danas da odluke Ustavnog suda BiH ukazuju na majorizaciju dva od tri konstitutivna naroda.\nPredsjednik Ujedinjene Srpske Nenad Stevandić upozorava na već najavljene, nove apelacije Bošnjaka koji će pokušati da ospore vlasništvo Srpske i nad šumskim bogatstvom, školama, vrtićima. Iz PDP-a naglašavaju da je odluka Ustavnog suda BiH nepotrebna i na tragu prakse koja svima šteti. Podržavaju odgovor institucija Srpske.\n- Meni je drago što je PDP podržao, ali oprezno, jer razloga za oprez sa SNSD-om imamo. Prošlost nam je više puta potvrdilia da su ovakve stvari zloupotrebljavane - smatra Mladen Ivanić počasni predsjednik PDP-a.\nDa su odluke Ustavnog suda konačne i obavezujuće danas je naglasio šef Delegacije Evropske unije u BiH Johan Zatler.\nPravobranilac Srpske nudi argumente za tezu da su te sudije narušile pravna načela u slučaju poljoprivrednog zemljišta.\n- Svojinsko – pravni odonosi u BiH su regulisani Ustavom BiH i Ustavom Republike Srpske i u isključivoj su nadležnosti entiteta. To je stav i Venecijanske komisije ali i nizom odluka Ustavnog suda BiH, prijašnjih odluka - naglasio je Milimir Govedarica pravobranilac Republike Srpske.\nU Boračkoj organizaciji nemaju dilemu. Smatraju da je Ustavni sud BiH ovako odlučio s ciljem da prouzrokuje nezadovoljstvo u Srpskoj. Predsjednik BORS-a Milomir Savčić kaže da je ova odluka nesprovodiva, a prije svega nepravedna.


Dejton potrebno sprovoditi, a ne samo tumačiti\nPredsjednik Narodne skupštine Republike Srpske Nedeljko Čubrilović izjavio je da Republika Srpska i svi relevantni politički akteri u njoj nedvosmisleno i bez kalkulacija podržavaju Dejtonski mirovni sporazum, njegovo slovo, a ne duh, i ne vide budućnost BiH izvan okvora tog sporazuma.\nČubrilović smatra da se povodom 25 godina od potpisivanja Dejtonskog mirovnog sporazuma najkorisnije podsjetiti kako se nekadašnje ratujuće strane odnose prema ovom sporazumu i zbog čega on još nije u potpunosti sproveden, iako su prošle dvije i po decenije od njegovog donošenja.\nKada je riječ o Republici Srpskoj, Čubrilović je za Glas Srpske naveo da gotovo sve političke snage i stranke iz nje su otvoreno prodejtonske, to jeste podržavaju implikacije primjene Sporazuma.\nOn je dodao i da činjenica da ima još mnogo imperativa u Dejtonskom mirovnom sporazumu koji nisu implementirani, niti se zna kada će biti, ne služi na čast mnogim garniturama koje su se smjenjivale u vlasti u institucijama BiH u ovih 25 godina, ali ni predstavnicima međunarodne zajednice koji su ovdje upravljali.\n"To znači da podržavaju sve njegove anekse, uključujući i najvažniji - aneks četiri, odnosno Ustav BiH, a BiH vide isključivo sa arhitekturom utemeljenom na tom i takvom Ustavu", naveo je Čubrilović.\nDa je to tako, dodao je on, pokazuje činjenica da se u Srpskoj datum parafiranja Dejtonskog mirovnog sporazuma, 21. novembar, obilježava kao državni, to jeste entitetski praznik.\n"Zbog toga, ali i iz drugih razloga, prije svega radi očuvanja stabilnosti i mira u postdejtonskoj BiH, Republika Srpska, i vlast i opozicija, i svi relevantni politički akteri u njoj, nedvosmisleno i bez kalkulacija podržavaju Dejtonski mirovni sporazum, njegovo slovo, a ne "duh" i ne vide budućnost BiH izvan gabarita sporazuma", naveo je Čubrilović.\nOn je napomenuo da je stanje u drugom BiH entitetu, Federaciji BiH, u vezi sa odnosom prema Dejtonskom sporazumu, u najmanju ruku ambivalentno i uglavnom zavisi od toga ko ocjenjuje dejtonska rješenja i njihovu implementaciju: da li Bošnjaci - i ko među njima - ili Hrvati.\n"Hrvati od početka nisu bili oduševljeni Dejtonom, najviše zbog toga što i oni nisu dobili svoj entitet, to jeste nisu uspjeli ozvaničiti Hrvatsku Republiku Herceg-Bosnu, koju su prethodno nevoljno, u skladu sa Vašingtonskim sporazumom, utopili u tek formiranu BiH", naveo je Čubrilović.\nOn je dodao da je očigledno da Hrvati i danas teže da unutar Federacije imaju makar posebnu izbornu jedinicu, ako već ne mogu dobiti vlastiti, hrvatski entitet.\nČubrilović je naveo da bošnjačka strana, posebno onaj dio koji reprezentuje SDA, ali i neke takozvane građanske političke stranke, osporava Dejtonski sporazum, posebno Ustav BiH.\n"Bošnjaci postaju sve nezadovoljniji, u prvom redu zbog toga što današnja postdejtonska BiH ipak nije država po njihovoj mjeri, jer nije funkcionalna, ujedinjena, nego je etnički podijeljena i što znaju da je ne mogu sami preurediti", naveo je Čubrilović.\nTako stanje stvari, dodao je, izvor je stalnih frustracija bošnjačkih političkih elita i orkestriranih pritisaka na predstavnike međunarodne zajednice da za njih mijenjaju bitne odredbe Sporazuma kako bi se BiH izgradila kao suverena građanska, multietnička i multikonfesionalna država.\n"Otuda se "mnogi u Bošnjaka" stalno zalažu i traže reviziju Ustava BiH, pri čemu je u tim zahtjevima i inicijativama konstanta razvlašćivanje ili, pak, trajno ukidanje entiteta, a jačanje centralnih organa vlasti", naveo je Čubrilović.\nOn je dodao da se mnogi političari iz tog naroda nadaju skorom održavanju neke nove međunarodne konferencije, nekog "Dejtona dva", na kojoj bi se BiH vratili atributi njene pune državnosti.\n"Pri tome, konstanto odbijaju bilo koju suvislu ideju i prijedlog za razgovor o preuređenju BiH kada ih iniciraju domaći, nebošnjački, politički akteri", upozorio je Čubrilović.\nDejtonski sporazum Nedeljko Čubrilović\nČubrilović posjetio Hercegovinu\nČubrilović čestitao Brnabićevoj


Pričali smo s političarem koji je srušio mreže seksi fotkama\nShowbiz Autor:Pero Jovović15. dec. 202021:03 > 21:36\nMiloša Stanišića Foto: PROMO Aleksandar Arsenovic; Mladen Blagojevic\n"Drago mi je da je moj fizički izgled izazvao pozitivne reakcije, jer je to rezultat puno truda i odricanja. Ali smatram da izgled nije presudan u političkom životu, već da će moja posećenost, rad i ideje usmerene na poboljšanje zajednice u kojoj živimo biti moj glavni adut", rekao je za Nova.rs mladi Miloš Stanišić, predsednik Gradskog odbora Demokratskog narodnog saveza u Bijeljini, komentarišući činjenicu da su njegove golišave fotografije sa društvenih mreža izazvale velike reakcije domaće i regionalne javnosti.\nU trenutku kada se u Srbiji i regionu uveliko govori o novim licima, novi predsednik Gradskog odbora Demokratskog narodnog saveza u Bijeljini, postao je mladi, dvadesetsedmogodišnji Miloš Stanišić, bivši pripadnik Vojske Srbije.\nZbog „vrelih“ fotografija koje u prvi plan ističu njegove trbušnjake, ali i zbog činjenice da se odrekao svoje odbroničke plate u korist humanitarnih akcija za najugroženije, Miloš je gotovo preko noći postao zvezda domaćih i regionih medija.\nPolitičar objavio vruće fotografije, vrelije ne može\nKakvu muziku i koje pesme slušaju srpski političari\n21. nov. 2020 60\nU intervjuu za Nova.rs, istakao je da mu je drago što je kao mlad čovek dobio priliku da se bavi politikom, te da će svoju poziciju iskoristiti kako bi u društvo uneo pozitivne promene. Govorio je još i o modelingu, treninzima, svojoj braći, periodu kada je bio u Vojsci Srbije, ali i detaljnije o svojoj političkoj karijeri.\nPažnju medija, osim političkim angažmanom, privukli ste i i golišavim fotografijama na društvenim mrežama. Mislite li da je takva vrsta ekspniranja dobra?\n„Fotografije koju su izašle u javnost su nastale mnogo pre mog političkog angažovanja i smatram da nisam nikakvu neprestojnu ili lošu poruku poslao njima.“\n„Drago mi je da je moj fizički izgled izazvao pozitivne reakcije, jer je to rezultat puno truda i odricanja. Ali smatram da izgled nije presudan u političkom životu, već da će moja posećenost, rad i ideje usmerene na poboljšanje zajednice u kojoj živimo biti moj glavni adut. A to ostaje da vam dokažem.“\n„Do sad sam imao nekoliko angažovanja tog tipa i uvek sam rado prihvatao, zato što mi je to zanimljivo i ukoliko budem imao slobodnog vremena zašto da ne, možda budem išao i u tom pravcu, jer kao što vidite ne uklapam se u profil političara sa ovih prostora.“\nA post shared by Milos (@stanisic_milos93)\nKao vrlo mladi ste postali predsednik Gradskog odbora Demokratskog narodnog saveza u Bijeljini. Kakvi su pritisci i izazovi sa kojima se suočavate i kako uspevate da ih rešite i prevaziđete kao mlad čovek koji želi da se bavi politikom?\n„Svojim postavljenjem na čelo gradskog odbora želim da pokrenem totalno novu politiku i donesem energiju promena. Takođe zelim da privučem mlade ljude da se uključe u politiku i da zajedničkim snagama kreiramo bolju budućnost za sve nas i time iskočimo iz šablona po kome funkcionišu sve političke partije. Zadao sam sebi visoke ciljeve koji će mi svakako otežati sam početak, ali sam spreman da zajedno sa svojim timom iznesem to do kraja.“\nJoš jedan momentar koji Vas je učinio zvezdom bile su humanitarne donacije, onda kada ste se odrekli svoje odborničke plate u korist ugroženih porodica. Koliko je podrška i pomoć pojedinaca značajna u društvu u kome sistem suštinski ne funkcioniše?\n„Humanitarnim radom sam se bavio i pre politike. Moja čitava kampanja je bila usmerena na humanitarni rad tako što sam novac planiran za političku kampanju donirao porodicama kojima je to potrebno. Moja porodica ima veliki porodični biznis kojim se bavi dugi niz godina, stoga smatram da postoji mnogo ljudi u ovom gradu kojima je potrebnija ta plata koju mi donosi odborničko mesto u skupštini. Što je više pojedinaca koji razmišljaju na ovakav način, naša država i naša zajednica će biti lepše mesto za život i smatram da pojedinac ima veliku ulogu u našem sistemu.“\nNaveli ste još da ste u politiku ušli kako biste promenili društvo u kojem živimo. Da li istinski verujete da je to moguće i na kakve konkretno promene aludirate?\n„Smatram da u zemlji iz koje stanovništvo odlazi u inostranstvo za boljim životom, u zemlji gde 70% stanovništva živi na rubu egzistencije, u zemlji gde je demografska slika jako loša iako je bogata prirodnim bogatstvima i sa ogromnim energetskim i turističkim potencijalom, smatram da u ovakvoj zemlji i u ovakvom društvu ima mnogo mesta za napredak.“\nPomoću kojih alata želite da ostvarite te promene?\n„Zajedno sa svojim timom trenutno radimo na prepoznavanju problema i osmišljavanju strategije rešavanja tih istih problema.“\nRođeni ste na početku ratnih devedesetih. Kako komentarišete današnji odnos zemalja u regionu i verujete li da region, zajedno sa Bosnom i Hercegovinom, može da napreduje i sledi svetle primere drugih zemalja u Evropi?\n„Smatram da će napredak biti vidljiv onog trenutka kad prestanemo da se vraćamo 20 godina u nazad i kada sa političke scene odu političari koji svoje poene dobijaju ne jakom ekonomijom, jakom privredom, pozitivnom demografskom slikom nego konstantnim vraćanjem u ratna vremena i kopanjem po bolnoj prošlosti i jednih i drugih naroda. 2020. Godina će ostati upamćena po dolasku mladih ljudi koji vole svoju zemlju i koji će tu ljubav dokazati jačanjem životnog standarda a ne praznim pričama o patriotizmu.“\nJedno vreme ste radili u Vojsci Srbije. Kako ste se uopšte odlučili da budete vojnik, a kasnije i da postanete oficir? Čemu Vas je vojska naučila i mislite li da je to bilo korisno za Vaš život generalno?\n„Uniforma i vojni poziv su me privlačili još od malih nogu i Vojna akademija mi je bila jedini cilj koji sam zacrtao kao dečak. Kada bih opet upisivao fakultet, opet bih upisao Vojnu akademiju, jer smatram da je upravo vojni poziv i akademija izgradila moju ličnost. Iz vojnog školovanja sam mnoge stvari implementirao i u biznis i u privatni život i preneću ih , naravno, i u politiku. Drago mi je da politika naše zemlje vodi miru i nadam se da neće biti potrebe za mojim vojnim angažovanjem, već da ću odanost svojoj zemlji i patriotizam dokazati političkim angažovanjem. Ali ako bude potrebe, s ponosom ću zameniti odelo i kravatu uniformom.“\nVerujete li u važnost obaveznog vojnog roka?\n„Mislim da je ukidanje vojnog roka najveća greška koju je naša država napravila. Naizgled je ukinuta jedna obaveza muškoj populaciji u trajanju od par meseci, ali sa druge strane smo kao društvo mnogo više izgubili, jer osobine i navike koje se steknu u vojsci ostaju ceo život i prenose se na sve sfere života. Ali me raduje veliko interesovanje za dobrovoljno služenje vojnog roka, između ostalog mogu se pohvaliti da je moj mlađi brat baš sada u stroju Vojske Srbije.“\nVaš Instagram je preplavljen i fotografijom Vaše braće koji su podjednako zgodni kao i Vi. Da li su u pitanju porodični geni ili naporan trening?\n„Naša porodica je velika, imam četvoricu braće i jednu sestru i definitivno možemo roditeljima zahvaliti na dobroj genetici. Ali od malih nogu nas je tata učio da se bavimo sportom i brinemo o svom telu, jer bez toga genetika je uzaludna.“\n„Svoju sadašnju ženu sam upoznao pre 8 godina i prošle godine smo našu vezu krunisali brakom.“\nPobednik „Zvezda Granda“ je Nermin Handžić


Zlatne medalje za Jefimiju i Andriju na III kolu srpske amaterske lige | GAS\nZlatne medalje za Jefimiju i Andriju na III kolu srpske amaterske lige\nOd 23-25. jula na terenu Golf kluba Beograd 33 takmičara iz Austrije, Bugarske i Srbije učestvovalo je na III kolu Srpske amaterske lige. U prvoj rundi poveo je Andrija Đorđević koji je odigrao PAR terena sa 3 birdie-a, 12 parova i 3 bogija.\nDrugo mesto izborio je Matej Stanić rezultatom 72, dok su samo udarac zaostatka imali Andrija Gracun i Dimitar Savov, 73. Drugog dana turnira odličnu igru pokazali su Matej Stanić i Solomon Kaneti, obojica odigravši -1. Nakon drugog dana igre, vodeću poziciju zauzeo je Matej Stanić, Andrija Đorđević sa nešto slabijom rundom od 73 udarca završio je na drugom mestu dok je Solomon Kaneti bio na trećem mestu.\nVodeći flajt nastavio je u istom ritmu trećeg dana igre gde je posle prvih devet rupa Matej imao prednost od pet udaraca. Ipak, do kraja runde, uravnoteženom igrom Andrija Đorđević je završio rundu sa +1, ukupno +6 (68,73,69), dok je Matej Stanić sa +4 trećeg dana imao ukupno jedan udarac više i zauzeo je drugo mesto sa rezultatom +7 (72,67,72). Treće mesto Solomon Kaneti obezbedio je završivši treću rundu rezultatom +3 (78,67,71), ukupno +12.\nU ženskoj konkurenciji tokom celog turnira Jefimija Đorđević (74,73,77) imala je vodeću poziciju. Drugo mesto osvojila je Tamara Palkovljević (78,77,77), dok je treće mesto Mia Aleksić (84,85,81) izborila u finalnoj rundi ispred Zare Korać (82,85,85) koja je turnir završila sa dva udarca više u odnosu na trećeplasiranu.\nU muškoj konkurenciji igrača 35+ prvo mesto zauzeo je Goran Lalović (83,80,76) koji je u finale ušao sa zaostatkom od dva udarca za Radomirom Beloševcem (81,80,82). U finalnoj rundi Radomir je nešto slabijim rezultatom od 82 udarca prepustio prvo mesto Goranu koji je rundu završio sa 76 udaraca. Treće mesto pripalo je Saši Dujoviću (84,81,79).\nU kategoriji dama preko 30 godina trijumfovala je Jelena Đurđić (83,86,89) ispred Irene Suturović Bogdanović (90,89,84) i Maje Ilić (99,92,104).\nPobednici III kola Srpske amaterske lige, Golf klub Beograd, juli 2021. godine\nDame do 16. godina\nDame - kategorija do 30\nMuškarci - kategorija do 35


Kako mogu verovati u Boga kada mi je baš prošle nedelje jezik zapeo u valjak pisaće mašine!? Ovaj citat Vudija Alena možemo okrenuti na drugu stranu: kakve veze imaju Bog i pisaća mašina i šta je danas zamena za jednu takvu spravu?\nFoto: Apollo plus\nPronalazak mašine za štampanje Johana Gutenberga predstavlja jedan od najznačajnijih događaja u novijoj istoriji. Ma koliko to nama zvučalo neobično, to je događaj koji je promenio način na koji funkcioniše svet: Gutenbergov pronalazak je omogućio da se za jednu nedelju odštampa do 500 kopija jedne knjige!\nOvaj vešt zanatlija sa višedecenijskim iskustvom, baš kao takav, vrlo je lako mogao da napravi jednu tako korisnu, složenu napravu, ali vrlo praktičnu...\nPre Gutenbergovog pronalaska celokupno znanje je bilo u rukama povlašćenih, knjige su se samo prepisivale, bile su izuzetno skupe, a kopije su bile retke. Pored glavnih univerziteta postojale su prepisivačke radionice, koje su se trudile da studentima olakšaju posao, ali je i dalje svako kopiranje bilo izuzetno sporo i trajalo mesecima. Gutemberg nije znao da će uslediti razdoblje automatizacije (1900-1950), koje će sa sobom da donese primenu fotopostupaka, automata za ulaganje i izlaganje papira, pronalazak ofset štampe i prvu fotoslagaću mašinu.\nDalje je usledilo razdoblje elektronike i kompjutera (1950. do danas) – vreme nama bliže i poznatije...\nU tom periodu dolazi do nastanka digitalne štampe, koja podrazumeva direktnu povezanost računara u kojem se obavlja digitalna priprema – od tada mi imamo samo najbolje!\nDigitalna štampa na samolepljivoj PVC foliji, baner, pleksi, PVC pene, leksan, kartonske pene, izrada, projektovanje i brendiranje sajamskih štandova, 3D slova i mnogo toga još u Sprint Art Digitalnoj štampi.\nZa sve što je vama potrebno na radnom mestu, za reklamiranje, ulepšavanje ili za sajamsko prikazivanje u najboljem svetlu, potrebno je samo da kliknete ovde i izaberete, ili da pošaljete mejl na sprintartcvetkovic@gmail.com, a možete i da se javite na 064/0400-600.\nAleksa Jovanović: Potreba za pisanjem je uvek postojala!\nAleksa Jovanović je autor zanimljivih i inspirativnih reportaža na našem portalu. Upravo su ga one d...\nPočinje Sajam zapošljavanja na Čukarici\nSajam zapošljavanja će biti održan u subotu, 25. marta od 10 do 15 časova, u zgradi gradske opštine ...\nPriredio Miša Dečermić\nFilip Daćevac: Portreti\nFilip Daćevac, umetnik iz Vršca, ponovo će oduševiti našu publiku! Ovog puta nam je poslao svoje nov...


Vredna Stručna služba LU „Vladan Milošević“ u Kniću, uz snažnu podršku organa upravljanja, na čelu sa predsednikom Dušanom Damljanovićem, i u novu lovnu 2014/2015. godinu, ušla je sa velikom željom da svoje lovište uredi u skladu sa najsavremenijim zahtevima lovne struke i lovno-turističkog...\nU repro-centru u Bajčetini, sekciji lovačkog udruženja „Vladan Milošević“ iz Knića, 27. februara 2014. godine naseljene su prve divlje svinje. Ovo naseljavanje je jedna od završnih faza kapitalnog projekta „Povećanje broja divljih svinja i poboljšanje populacionih osobina populacije ove divljači kroz...\nLovna sezona 2013/2014. ostaće u lepom sećanju organima upravljanja i stručnoj službi LU „Vladan Milošević“ iz Knića, kao jedna od turistički najuspešnijih u istoriji postojanja. Veliko interesovanje lovno-turističke klijentele iz cele Evrope za lovom sitne...\nPrateći savremene načine gazdovanja lovištima, lovci LU "Vladan Milošević", u Kniću, opremili su sva stalno uređena hranilišta kamerama za dnevno i noćno praćenje i osmatranje. Na ovaj nesvakidašnji način uz krajnje napore i velika materijalna sredstva...\nPušten u rad sajt Lovačkog udruženja "Vladan Milošević" - Knić\nDana 1.oktobra 2013.godine pušten je u rad sajt Lovačkog udruženja "Vladan Milošević" - Knić Cilj sajta je da našim lovcima pružimo blagovremene i tačne informacije vezane za naše Udruženje kako bismo rad Udruženja, a samim tim i preduslove za lov naših lovaca, podigli na viši i kvalitetniji...\nLovci u Kniću dobili svoj klub\nLovci u Kniću dobili su svoj klub. Osim sedišta udruženja i restorana, u okviru kluba, kao prva u centralnoj Srbiji, otvorena je i lovačka biblioteka. Svečanom otvaranju Lovačkog kluba u Kniću prisustvovali su lovci svih generacija, kao i gosti iz drugih udruženja i regionalnog saveza. Presecanjem vrpce i pozdravnim govorom klub, sa...


- Zadovoljan sam što posle dosta vremena ponovo dolazim u Beograd. Moj dolazak koincidira sa završnicom Jadranske lige sa kojom Evroliga ima odlične odnose od prvog dana. Uvek je lepo videti pasiju sa kojom navijači u Srbiji doživljavaju košarku, posebno u jednoj dvorani kakva je Kombank arena sa više od 20.000 gledalaca. Ona je zaista specijalno mesto. Osim što se nadam da ću videti dobru košarku, sa rukovodiocima Jadranske lige i ličnostima iz srpske košarke razgovaraću o sadašnjosti i budućnosti Evrolige, Evrokupa i ostalim aktuelnim temama - kaže Bertomeu.\nNjegov dolazak je velika šansa Beograda, ali istovremeno i dvosekli mač. Nesumnjivo je da će dvorana svojim izgledom lako ispuniti sve što Evroliga traži, pet odličnih hotela na par minuta od dvorane i blizina aerodroma takođe su jaki aduti Beograda. Potencijalna opasnost se krije u ponašanju publike, posebno ako u nedelju bude beogradsko finale.\nNa navijačima je velika odgovornost, svi koji u nedelju dođu u Arenu, bez obzira ko bude u finalu, moraju imati na umu da je u pitanju neka vrsta kvalifikacija našeg glavnog grada za organizaciju fajnal-fora neke od narednih godina.


Tijana Isailović: Škola svojim studentima pruža trogodišnje iskustvo\n„Škola svojim studentima pruža izuzetno trogodišnje iskustvo.”\nŠkolovanje na ITS-u, osim sticanja znanja iz velikog broja različitih oblasti, omogućilo mi je i prvo zaposlenje. Zahvaljujući trudu i zalaganju tokom školovanja, dobila sam mogućnost da se zaposlim baš na samom ITS-u, na poziciji administrativno-tehničkog radnika, gde sam se zaposlila neposredno nakon diplomiranja.\nImala sam veoma kvalitetne uslove studiranja i prijatnu komunikaciju sa profesorima i ostalim članovima kolektiva. Škola svojim studentima pruža izuzetno trogodišnje iskustvo, sa mogućnošću stalnog zaposlenja u svetskim korporacijama sa kojima ITS sarađuje, među kojima je i Comtrade.


Potpredsednik Vlade Republike Srbije i ministar unutrašnjih poslova dr Nebojša Stefanović posetio je danas u Nišu stanicu saobraćajne policije „Istok“ i najavio da će Policijska uprava u ovom gradu, pored novih stanica i ispostava, dobiti i pojačanje u ljudstvu.\n„Stanica saobraćajne policije „Istok“ počela je sa radom pre dva dana, ona je moderno opremljena i u njoj naše kolege rade u potpuno novim uslovima, a građani mogu brže i efikasnije da obave svoje poslove“, rekao je Stefanović i dodao da će Policijska uprava tokom ove godine dobiti 50 novih policijskih službenika.\n„Hoćemo da popunimo sva nedostajuća radna mesta. Da pokažemo da policija o ovom velikom gradu vodi računa i da nam je jako važno da se građani Niša osećaju bezbedno“, istakao je Stefanović.\nMinistar se zahvalio gradonačelniku Niša Darku Bulatoviću i građanima ovoga grada, koji su, kako je naveo, razumeli koliko je saradnja između policije i lokalne samouprave, policajaca i građana važna, da u jednom velikom gradu, poput Niša, sistem bezbednosti u potpunosti funkcioniše.\n„Ta vrsta investicija, u kojima nam grad pomaže, znači i policajcima. Znači im kada se setimo koliko žrtava su podneli, koliko ih je poginulo braneći ovu zemlju, ne samo tokom NATO agresije 1999. godine, već i u svim godinama u kojima su se borili protiv terorista, kriminalaca, protiv svih onih koji su ugrožavali živote građana Srbije“, naveo je ministar.\nStefanović je ukazao da to pokazuje policajcima da država brine o njima poboljšavanjem njihovih uslova rada, ali i brigom o porodicama stradalih kolega .\nStanici „Istok“ grad Niš donirao je i četiri vozila, tri putnička i jedno terensko, koje će kako je naveo ministar Stefanović, saobraćajnoj policiji služiti za obavljanje uviđaja.\nStefanović se zahvalio policijskim službenicima na predanom i odgovornom radu i na uloženom trudu prilikom obavljanja svakodnevnih zadataka.\n„Očekujem, da će kroz poboljšanje uslova rada, povećanje plata, nove uniforme, opremu, vozila, policijski službenici biti još efikasniji, a da će građani Srbije znaju da imaju policiju na mogu da se oslone“, rekao je Stefanović.\nGradonačelnik Niša Bulatović rekao je da je zadovoljan što je grad u mogućnosti da pomogne policiji, stvarajući na taj način uslove za bolji i operativniji rad niške policije.\nPrema rečima Bulatovića, četiri vozila koje je grad donirao policijskoj stanici „Istok“ povećaće mobilnost i operativnost policije, što je u interesu građana Niša.\nMinistar Stefanović, pre posete policijskoj stanici saobraćajne policije „Istok“, obišao je i radove na izgradnji nove policijske ispostave u niškoj opštini „Palilula“.


Futsal u Srbiji: BAGLJAŠ 2008 - Bez iznenađenja\nBAGLJAŠ 2008 - Bez iznenađenja\nU drugom i većem delu trećeg kola nije bilo iznenađenja na turniru „Bagljaš 2008“. Ekipa Klik Laminata (KMF SAS) je, posle početnog poraza, lako savladala Geopolis sa 3:1 i San, salon nameštaja sa 2:0. Ekipa Kafe Premijum, u kojoj igraju fudbaleri KMF Petrovgrad, takođe, beleže dobre rezultate i svrstala se u krug favorita.\nKlik laminati - veterani\nČini se da je najprijatnije iznenađenje i novi pretendent na prvo mesto ekipa Sve za Zrenjanin, koja je pobedila u svim mečevima. U ovoj ekipi su Aleksandar Ćuk iz KMF SAS, Davor Bašić iz rumunske Politehnike, kao i iskusni čuvar mreže Vanja Husar i nekadašnji as Proletera Savo Martinović.\nSve za zrenjanin - seniori\nNajinteresantnije je bilo u G grupi gde su pred poslednje kolo svi imali po jednu pobedu i jedan poraz. U trećem kolu je ekipa Knjigovodstvo Roksić – Bul pobedila Neimar sa 2:0, dok je Kafe Knićanin, posle izuzetno velike borbe, pobedio sa 2:0 Zrenjaninske novine (Siti mobil), koje su bile oslabljene neigranjem golmana Aleksandra Palfija i iskusnog fudbalera Dejana Božovića.\nPosted by ppeeddjjaa at 12:33 PM\nDina - Liman i Dina - Ekonomac u Kovilovu\n"Orlovi" u Libiji\nBagljaš 2008 - Četvrtfinale - Raspored utakmica\nBAGLJAŠ 2008 - Osmina finala - Prošao Petrovgrad\nBAGLJAŠ 2008 - Osmina finala - Eliminisan branilac...\nBAGLJAŠ 2008 - Osmina finala - Kraj za SAS\nBAGLJAŠ 2008 - 1. kolo - Porazi favorita\nFUTSAL KUP - Ekonomac u Poljskoj


Tako JUMPER kolica za bebe se 3u1 crni ram\nPočetna / Tako JUMPER kolica za bebe se 3u1 crni ram\nTako "NOCTURNE" kolica za bebe set 3u1\nTako Jumper kolica za bebe je sasvim novi model kolica. Posebna karakteristika novog modela je jedinstven dizajn koji definitivno privlači pažnju i ne ostavlja nikog ravnodušnim. Lagani aluminijumski ram, inovativni sistem sklapanja konstrukcije, rotirajući prednji točkići i mogućnost fiksiranja točkova – samo su neke od prednosti koje nudi model Jumper kolica za bebe.\nSportski deo karakteriše mekano i udobno mesto gde će se dete osećati veoma ugodno. Kolica vam omogućavaju da podesite naslon sedalnog dela i naslona za noge tako da možete jednostavno položiti ili uspraviti svoje dete. Bezbednost je upotpunjena sigurnosnim pojasevima sa 5 tačaka vezivanja čime se održava bezbedan položaj deteta i sprečava mogućnost pada iz kolica. Rukohvat na sportskom delu ima mogućnost skidanja čime ćete olakšati ubacivanje i uklanjanje bebe iz kolica.\nDečije auto sedište postavljeno dodatnim uloškom za novorođenče možete montirati na sam ram kolica.\nPritiskom na dugme lako možete preneti auto sedište u automobil dok vaša beba udobno sedi.


Sjajan meteor eksplodirao iznad Sarajeva – SVEMIR\nOn 2. November 2013. By Predrag AgatonovićIn Astronomska dešavanja i najave\nTekst je preuzet sa sajta AD Orion.\nNešto nakon ponoći, tačnije u 00:36:59 sati, drugog novembra, iznad Sarajeva je u višestrukoj eksploziji kroz atmosferu prodrlo meteoroidno tijelo čiji su djelovi mogli pasti na tlo kao meteoriti.\nBosansko-hercegovačka meteorska mreža koju vode Astronomsko društvo Orion i Federalni hidrometeorološki zavod iz Sarajeva (kamere u Sarajevu, Gradačcu i Pelješcu) registrirala je upad bolida sa magnitudom iznad -9 što je ravno sjaju Mjeseca u Prvoj četvrti. Ovo je najsjajniji meteor-bolid koji je opažen do sada tokom probnog rada BH meteorske mreže.\nVatrena kugla uletjela je brzinom od oko 20 km/s i ugasila se na visini od oko 30 kilometra, što prema dosadašnjem iskustvu astronoma, znači da je eventualno moguć pad ovog tijela na površinu Zemlje. Prema preliminarnim proračunima stručnjaka iz Astronomskog društva Orion, mjesto pada bi bila oblast u trouglu Zenica-Bugojno-Travnik. Meteoroidna tijela koja stignu ispod te visine, ukoliko se potpuno ne raspadnu, što ovisi od njihovog sastava, daju nam šansu da ih pronađemo kao meteorite.\nViše informacija i fotografija možete pogledati na sajtu astronomskog društva Orion.\nUčešće na Festivalu nauke u Boru


SAD ukida vremensko ograničenja vožnje kamiona za vreme pandemije koronavirusa! - Chicago Glasnik Internet Portal Srpske i Balkanske Zajednice u Čikagu\nSAD ukida vremensko ograničenja vožnje kamiona za vreme pandemije koronavirusa!\n0\tMarch 16, 2020 1:50 pm\nFederalna administracija koja uređuje propise za šest miliona profesionalnih vozača u Americi privremeno je suspendovala zakon o bezbednosti saobraćaja koji je na snazi od 1938. godine.\nThe Federal Motor Carrier Safety Administration saopštio je u petak uveče da vozači kamiona koji prevoze robu ” koja je vezana za hitne slučajeve povezane sa pandemijom COVID-19″ privremeno neće morati da poštuju saobraćajne zakone koji predviđaju koliko sati vozač kamiona može raditi.\nOvo je prvi put od 1938., kada je razvijeno pravilo, da je suspendovano na nacionalnom nivou. Uobičajeno je da države i lokalne samouprave ukidaju pravilo usred prirodnih katastrofa, kada potrošači “panično kupuju” robu za domaćinstvo, a bolnicama je potreban medicinski materijal.\nOvo je odgovor FMCSA na prirodne katastrofe i krize, jer kamioni koji dostavljaju hranu, gorivo i lekove ne smeju da imaju prepreke,” rekao je portparol America Trucking Association Sean McNalli u izjavi za Business Insider.\nPomozimo akciji ,,Oslikajmo manastir Rujan”\nDelta varijanta Covid 19 oborila cene domaćih letova u Americi 0\nVisoki talasi odložili otvaranje plaža u Čikagu 0\nČasovi gitare i pevanja 0\nPredgrađe Čikaga našlo se na listi „najsrećnijih gradova“ u Americi. Evo kompletne liste gradova 0


Dodik: Odluka o kandidatskom statusu do novembra\nPredsjedavajući Predsjedništva BiH Milorad Dodik rekao je da je na današnjem zajedničkom sastanku članova Predsjedništva sa potpredsjednicom Evropske komisije i visokom predstavnicom EU za inostrane poslove i bezbjednosnu politiku Federikom Mogerini izražena želja da BiH što skorije dobije kandidatski status.\n"To smo čuli i od evropskih partnera i u tom pogledu očekujemo da će to pitanje biti završeno. Njihova želja je da se u ovom mandatu Evropske komisije, do 1. novembra, pokuša doći do odluke o davanju kandidatskog statusa koji bi poslije bio obezbijeđen kroz podršku zemalja članica", rekao je Dodik.\n"To bi dovelo do stabilizacije odnosa u BiH", naglasio je Dodik.\nDrugo bitno pitanje o kojem je danas razgovarano odnosi se na konstituisanje vlasti na nivou BiH. Dodik ističe da je poruka EU jasna - izbore treba finalizovati uspostavljanjem organa vlasti.


Procena EK: Između 60 i 80 odsto stanovnika EU imalo kovid\nBRISEL – Procenjuje se da je između 60 i 80 odsto stanovništva Evropske unije bilo zaraženo korona virusom, saopštila je danas Evropska komisija.\nU saopštenju EK navodi da bi vlade zemalja Evropske unije trebalo da pojačaju imunizaciju dece protiv korona virusa, prenosi agencija Rojters.\n„Procenjuje se da je između 60 i 80 odsto stanovništva EU do sada imalo korona virus“, rekla je evropska komesarka za zdravlje Stela Kirijakides na konferenciji za novinare.\nAgencija za javno zdravlje EU (ECDC) saopštila je da su prijavljeni slučajevi do sada obuhvatili oko 30 odsto evropske populacije, ali ako se dodaju neprijavljene infekcije, broj slučajeva bi mogao biti do 350 miliona, što je oko 77 odsto evropske populacije.\nKirijakides je poručila da se sa nedavnim padom broja infekcija i smrtnih slučajeva povezanih sa kovidom-19 EU sada udaljava od masovnog testiranja i prijavljivanja slučajeva.\nEK, međutim, smatra da je sasvim verovatno da će doć do novom porasta brpja slučajeva kovida-19, jer se očekuje da će virus nastaviti da mutira, pa bi stoga zemlje, poručuje EK, trebalo da imaju planove da se vrate u hitni režim i da pojačaju vakcinaciju.\nKako navodi britanska agencija, u dokumentu u kojem je opisana strategija za fazu pandemije nakon vanrednog stanja, Brisel je pozvao vlade da nastave da se zalažu za imunizaciju nevakcinisanih, posebno dece pre početka nove školske godine na jesen.\nStope imunizacije su ispod 15 odsto kod dece između pet i devet godina, što je najmlađa starosna grupa za koju su vakcine protiv kovida-19 odobrene u Evropi.\nTakođe se navodi da bi EK mogla da podrži razvoj novih lekova protiv korona virusa, posebno antivirusnih koji se lakše čuvaju i primenjuju.


Marija Dabetić - Reverie: Institut za psihologiju, psihoterapiju i edukaciju\nMarija Dabetić se bavi individualnom psihoterapijom, dijagnostikom i radom sa porodicama zavisnika od psihoaktivnih supstanci. Tokom dosadašnjeg psihoterapeutskog rada najčešće se susretala sa osobama koje pate od depresije, različitih anksioznih poremećaja (generalizovani anksiozni poremećaj, panični poremećaj), bolesti zavisnosti, kao i sa funkcionalnim osobama koje se suočavaju sa teškoćama u svakodnevnom životu. Ima iskustvo u radu sa zavisnicima od psihoaktivnih supstanci alkohola, kocke i interneta.\nMarija Dabetić je doktor medicine i psihoterapeut pod supervizijom Racionalno Emotivno Bihejvioralne Terapije (REBT), Instituta Albert Ellis (Njujork). Dodatno je upoznata sa sistemskom porodičnom terapijom bolesti zavisnosti. Specijalizaciju je završila na Medicinskom fakultetu Univerziteta u Beogradu.\nSvoje iskustvo u radu sa psihijatrijskim pacijentima sticala je u okviru specijalističkog staža na Klinici za psihijatriju Kliničkog centra i u Domu zdravlja “Savski venac”, gde je pored uloge psihijatra, psihoterapeuta bila i odgovorni lekar Centra za bolesti zavisnosti i supstitucionu terapiju.\nDr Dabetić radi u Instututu za mantalno zdravlje u Beogradu na Klinici za bolesti zavisnosti, gde se susreće na širokim spektrom psihopatologije.\nAutor je i koautor više radova izlaganih na internacionalnim simpozijumima iz bolesti zavisnosti tj psihijatrijskih komorbiditeta i bolesti zavisnosti.\nPsihoterapiju smatra izuzetno značajnom, kako za osobe koje imaju psihološke poremećaje i teškoće, tako i za funkcionalne pojedince koji žele da se razvijaju u psihološkom smislu. Oblast posebnog interesovanja joj je primena RE&KBT u radu sa pacijentima sa kliničkom slikom multiplih komorbidnih stanja, kao i mogućnosti i dometi kombinovane psihoterapije i farmakoterapije.\nSpecijalista psihijatrije, Medicinski fakultet Univerziteta u Beogradu, Srbija\nEdukovana najsavremenijem naučno-zasnovanom pristupu u radu sa zavisnicima od strane stručnog tima Centra za rehabilitaciju i lečenje zavisnika „Espace Independance“ u Strazburu – saradnja Centra za supstitucionu terapiju DZ “Savski venac“ i NVO „Lekari sveta“ iz Francuske\nSertifikovana od strane Regionalne asocijacije Westfalen-Lippe (LWL) iz oblasti Rane intervencije za mlade korisnike droga – “FreDprograma/FreD goes net”\nPsihoterapeut pod supervizijom Instituta Albert Ellis (Njujork)\nGrupna terapija bolesti zavisnosti


“Komiko oil” gradi postrojenje za preradu nafte – Semendria\n“Komiko oil” gradi postrojenje za preradu nafte\n25. april 2012. PRIVREDA – Gradonačelnik Smedereva Predrag Umičević i generalni direktor “Komiko oil” Vencislav Ivanov potpisali su danas ugovor o zakupu zemljišta za izgradnju postrojenja za preradu sirove nafte.\nGradonačelnik Smedereva Predrag Umičević i generalni direktor “Komiko oil” Vencislav Ivanov potpisali su danas ugovor o zakupu zemljišta za izgradnju postrojenja za preradu sirove nafte, u roku od 36 meseci, što je investicija u vrednosti od 250 miliona dolara, koja će otvoriti više od 500 radnih mesta.\nČlan Nadzornog odbora kompanije Komiko oversi Brajan Mari rekao je da se 2005. godinje počelo sa radom na projektu, “koji je do danas imao puno rupa na putu”.\nSada želimo što pre da krenemo u realizaciju ovog projekta, rekao je Mari.\nAmbasadorka Sjedinjenih Američkih Država Meri Vorlik čestitala je Umičeviću na tome što su uspeli da dovedu značajnu investiciju i otvore nova radna mesta.\nOna je iznela uverenje da će ova investicija omogućiti razvoj srpske privrede u “ovim izazovnim ekonomskim vremenima”.\nVorlik je rekla da ovaj projekat predstavlja pokretačku silu za jačanje trgovinskih veza SAD i Srbije.\nMinistar za državnu upravu i lokalnu samoupravu Milan Marković ocenio je da ugovor predstavlja novu eru u razvoju Smedereva.\n“Najveća investicija u protekle tri decenije u Smederevu je značajna za ovaj grad, ali i celu Srbiju”, rekao je Marković.\nU toku je prikupljanje dozvola za početak gradnje, a do tada će u budžet grada biti uplaćeno 11 miliona evra.\nUmičević je rekao da će odlična iskustva koja su postojala sa Ju Es Stilom u smislu korporativne kulture biti nastavljena i sa rafinerijom.\nOno što je privuklo investitore je dobra lokacija grada na koridorima sedam i 10. Ovim projektom biće povećan broj radnih mesta, ali i energetski bilans zemlje i on predstavlja podsticaj za razvoj slobodne zone i čitavog regiona, rekao je Umičević.\nSvečanosti su prisustvovali i ambasadorka Danske Mete Kjue Nilsen, predstavnici holandske ambasade i domaćih kompanija.\nNeizgrađeno i neuređeno građevinsko zemljište, površine od 113 hektara 12 ari 16 metara kvadratnih, daće se u zakup na 99 godina kompaniji “Komiko Oil”, za 652 miliona dinara, radi izgradnje rafinerije za preradu sirove nafte i proizvodnju kvalitetnih naftnih proizvoda.\nIzgradnja rafinerije, koja će imati kapacitet prerade 100.000 barela sirove nafte mesečno, trebalo bi da košta oko 250 miliona dolara, a ugovor predviđa da Komiko Oil zaposli 542 ovdašnja radnika.\nOsim 652 miliona dinara, koliko “Komiko Oil” mora unapred da plati za zakup zemljišta, u Smederevu očekuju da će se od naknade za uređenje zemljišta u gradsku kasu sliti oko 4,5 miliona evra. Procena je da će se od lokalnih taksi i poreza na zarade, kada rafinerija proradi, gradski budžet uvećati, u odnosu na nivo koji ima sadašnji, za nekih 15 posto.\nInvestitor se ugovorom obavezao i na direktnu donaciju gradu od 250 hiljada dolara, za socijalno najugroženije, kao i da izgradi objekat od 350 kvadrata za smeštaj dece ometene u razvoju.\nOva kompanija će snositi troškove prelaska na gas kao pogonsko gorivo za sva vozila gradskog prevoza i javnih službi, kao i konverziju na gas svih 12 smederevskih kotlarnica centralnog grejanja, koje sada koriste mazut kao energent, kako bi unapred pokazali svoju ekološku svest.\n« Uhapšena zbog crne magije\n77 – Novi broj Pulsa grada na internetu »


Koncentracija provladinih medija u Mađarskoj | EurActiv Srbija\nViše od 400 medija lojalnih vladi premijera Viktora Orbana udružilo se u Mađarskoj u krovnu organizaciju - Srednjoevropsku fondaciju za štampu i medije. Premijer je novu fondaciju posebnim ukazom izuzeo od obaveze da prođe proveru mađarskog tela za konkurenciju, a taj je potez, bez daljih objašnjenja, opravdao javnim interesom. Novi konglomerat okuplja medije koji su i do sada su bili naklonjeni vlastima, a njihovi vlasnici uglavnom su poslovni ljudi bliski Orbanu i njegovim saradnicima.\nNova Srednjoevropska fondacija za štampu i medije obuhvata kablovske televizije, internetske portale, radiostanice, tabloide i sportske novine i sve lokalne novine Mađarske na nivou okruga, kao i mnoge časopise, ali i druga glasila.\nMedije su dosadašnji vlasnici fondaciji predali u vidu "poklona".\nKritičari tvrde da desničar i populista Orban u Mađarskoj sprovodi proces postepenog gašenja nezavisnih medija. Proteklih godina desetine medija kritički nastrojenih prema Orbanu promenilo je vlasnike, a posledica je da se u mađarskoj javnosti može čuti daleko manje informacija koje odudaraju od zvanične politike vlasti.\nU ukazu kojim je fondacija izuzeta od provere agencije za konkurenciju, koji je Orban potpisao i koji je objavljen u službenom listu, kao obrazloženje je naveden javni interes. Udruženje novinara Mađarske najavilo je međutim, 6. decembra da će osnivanje medijske fondacije osporiti pred ustavnim sudom.\nGabor Poljak, analitičar iz tink-tenka Mertek, izjavio je da osnivanje medijskog konglomerata narušava konkurenciju.\n"Činjenica da se vlada odlučila za političku opciju (ukaz) otvoreno je priznanje da to ne bi prošlo ni prema zakonu o medijima ni prema zakonu o konkurenciji", naveo je Poljak, dodajući da će to stvoriti "medijsku koncentraciju nezamislivu u zapadnom svetu".\nMađarska vlada odbacila je optužbe da podriva slobodu medija, navodeći da će fondacija pomoći da se osigura opstanak štampanih medija.\nOrbanu bliski šef nove fondacije, Gabor Liskaj takođe je odbacio optužbe za pristrasnost i rekao da ne može da komentariše transakcije kojima je grupacija osnovana.\nIako se Srednjoevropska fondacija za štampu i medije deklariše kao neprofitna organizacija, u njenom portfelju su neki vrlo unosni mediji.\nPrema podacima nezavisnog informativnog portala 24.hu, članice fondacije su u 2017. godini imale prihod od 185 miliona evra, od čega velik deo od državnih oglasa, i profit od gotovo 25 miliona evra.\nU izveštaju o medijskim slobodama u svetu za 2017. godinu, organizacija Fridom Hauz (Freedom House) svrstala je Mađarsku među delimično slobodne zemlje, dok je u izveštaju Evropskog paramenta za ovu godinu konstatovano da u Mađarskoj većinu medija u svojim rukama drže oligarsi bliski Orbanu.\nUdruženje evropskih novinara (AEJ) usvojilo je povodom osnivanja medijske fondacije rezoluciju u kojoj je izrazilo protest zbog, kako je navelo, još jednog napada na slobodu medija u Mađarskoj. Udruženje je u saopštenju navelo da osnivanje takve fondacije označava "posmrtno zvono" za nezavisnost medija.


Krajem maja posthumni album repera DMX-a | Novosadski informativni portal 021\nNa albumu "Exodus" biće do sada neobjavljene pesme, naveo je producent i dodao da je Egzodus ime jednog od sinova repera.\nDMX ima 15 dece sa više žena.\nNjujorški reper (50) umro je početkom aprila od srčanog udara.\nDMX (50), čije je pravo ime Erl Simons, bio je popularan krajem 90-ih sa hitovima "X Gon'Give It To Ya" i "Party Up".\nSnimio je nekoliko albuma, a poslednji je izdao 2015.\nReper je tokom karijere imao problema sa pravosudnim organima jer je u nekoliko navrata optužen za posedovanje narkotika, prebrzu vožnju, neplaćanje alimentacije i okrutnost prema životinjama. U poslednjoj aferi iz 2017. osuđen je na godinu dana zatvora zbog utaje poreza. On je na sudu priznao da poreskoj upravi nije prijavio 1,7 miliona dolara prihoda.


U saopštenju èlanovi Saveta podseæaju da nisu prvi put meta neosnovanih napada guvernera, pominjuæi sluèaj iz juna 2013, kada ih ih je Tabakoviæ oznaèila (kao i MMF) kao krivce za slabljenje dinara, ali, primeæuju u Fiskalnom savetu, i struènoj i široj javnosti i tada je bilo jasno da je uzrok slabljenja dinara i drugih valuta zemalja u razvoju bila najava promene monetarne politike FED.\nU odgovoru na kritike guvernerke oni navode da se u njihovom poslednjem izveštaju Narodna banka Srbije ni ne pominje, a reè je "Oceni Predloga zakona o izmenama i dopunama zakona o budžetu republike Srbije za 2014. godinu", pripremljenoj za Narodnu skupštinu.\n"Analiza poslovanja NBS nije u našoj nadležnosti, nego u nadležnosti Saveta guvernera. Preciznije, to bi bilo u našoj nadležnosti jedino ako bi se gubici NBS finansirali budžetskim rashodima, što ovaj put nije bio sluèaj", navodi se u saopštenju.\nTakav odgovor, kažu u FIskalnom savetu, dali su i na pitanje novinara o gubicima NBS i primeæuju da su mediji taèno i u potpunosti preneli taj odgovor.\nUkazujuæi da predstavnici državnih institucija moraju argumentovano da iznose svoje stavove i da se uzdržavaju od davanja netaènih i neproverenih izjava, u Fiskalnom savetu poruèuju da su uvek spremni na struènu i, ako postoji interes javnosti, javnu diskusiju sa najvišim predstavnicima NBS o ekonomskoj politici, pa i pojedinaènim ekonomskim temama.\n"Na taj naèin bi se predupredili buduæi nesporazumi i dao doprinos boljem razumevanju nadležnosti i naših stvarnih stavova", poruka je u saopštenju.


Online konsultacije sa profesorima - nova pogodnost na ITS-u\nVođeni konstantnom željom da unapredimo sistem nastave i rada sa studentima, osluškujemo njihove potrebe i prepoznajemo prostor za napredak. Početkom novog semestra studente ITS-a je dočekala još jedna novina koja je poboljšala komunikaciju studenata sa profesorima, otvorila novi kanal razmene informacija i doprinela boljem savladavanju gradiva.\nStudenti svih generacija sada na raspolaganju imaju chat konsultacije sa profesorima.\nPored standardnih konsultacija po završetku nastave, ili u zakazanim terminima, i komunikacije sa profesorima putema mejla, uveli smo i chat konsultacije u realnom vremenu. Profesori su u dogovoreno vreme kraj svojih računara, spremni da odgovore na pitanja i reše sve potencijalne nedoumice studenata ili samo savetom pomognu u cilju lakšeg i efikasnijeg učenja.\nKonsultacije se održavaju online, u realnom vremenu i studenti im pristupaju kroz platformu za podršku učenju. Svaki student može da prati i pitanja ostalih učesnika i na taj način sazna odgovore na pitanja svojih kolega. Konsultacije se organizuju za svaki predmet na svim studijskim programima.\nDodatna pogodnost je mogućnost naknadnog pregleda istorije konsultacija, što je dragocen izvor informacija pogotovo kada student nije u mogućnosti da u zakazanom terminu isprati konverzaciju sa profesorom. Prilikom zakazivanja konsultacija student dobija automatski sistemsku poruku putem mejla, a prilikom logovanja na platformu i informaciju o tačnom vremenu i predmetu za koji su zakazane konsultacije.\nSigurni smo da će ova novina doprineti još boljoj interakciji sa profesorima i, samim tim, podići nivo kvaliteta nastavnog procesa.


Aviokompanija prekršila ugovor: Odgođen let aviona s bh. hadžijama – Kakanj-X\nAviokompanija prekršila ugovor: Odgođen let aviona s bh. hadžijama\nNa 8 kol, 2018 567\n– Aviokompanija Vision nije bila u stanju realizovati potpisani ugovor o čemu smo obaviješteni jutros u 05.30 sati. U koordinaciji sa Kabinetom reisu-l-uleme Islamske zajednice odlučeno je da se za bh. hadžije osigura sigurniji avioprijevoznik – kazao je Halilović.\nAviokompanija Vision nije bila u stanju realizovati potpisani ugovor sa Uredom za hadž i umru Rijaseta Islamske zajednice u BiH. Dva puta su odgađani najavljeni letovi aviona s hodočasnicima iz Bosne i Hercegovine.\nDirektor Ureda za hadž i umru Rijaseta Islamske zajednice u BiH muderris Nezim ef. Halilović je za Fenu kazao da su u toku pregovori sa aviokompanijom Turkish Airlines.


Obeležen Dan Nacionalnog saveta Čeha (VIDEO) - Radio Bela Crkva\nPočetna > Vesti > Društvo > Obeležen Dan Nacionalnog saveta Čeha (VIDEO)\nSve prisutne goste pozdravila je predsednica Nacionalnog saveta češke nacionalne manjine Ljiljana Stehlik, koja je prezentovala aktivnosti Saveta od konstitusanja novog saziva, odnosno, od decembra 2018. godine.\n„Nama je cilj da uključimo mlade ljude u manifestacije i aktivnosti Nacionalnog saveta i na tome ćemo raditi tokom celog mandata. Kada vidim nasmejana lica dece, to nam je najveći podsticaj i motivacija za dalji rad. Sada nam predstoje tradicionalne češke manifestacije, pre svega veliki festival „Lepota različitosti“ polovinom jula meseca. Želela bih da naglasim da ćemo polovinom avgusta meseca održati i veliki rok festival u Češkom selu, planiramo da u okviru „Paprikašijade“ koja će biti u dnevnim satima dana, u večernjim satima obezbedimo veliku binu i ozvučenje, doćiće nam gosti iz Češke i Rumunije, kao i naše domaće rok grupe. Na ovaj način planiramo da započnemo tradiciju festivala u ovom malom, gotovo etnički čistom selu, da pokušamo da ga oživimo i vratimo u neke okvire u koje mislimo da treba da bude.“ – rekla je predsednica Nacionalnog saveta češke nacionalne manjine Ljiljana Stehlik.\n„Zahvaljujem se svima koji su došli na obeležavenje Dana Nacionalnog saveta Čeha, želim da se osećate kao kod svoje kuće jer Dan Nacionalnog saveta Čeha nije ništa drugo nego Dan svih nas ovde prisutnih“ – dodao je Šiman Irović.\n„U Srbiji sam nekoliko meseci, ali prezadovoljan sam onim što sam danas u Beloj Crkvi video, osetio sam neverovatnu želju i volju za radom Nacionalnog saveta Čeha u Beloj Crkvi, a kada sam čuo češku himnu, to me je posebno obradovalo. Državljani Češke Republike su jako srećni što van matice zemlje postoje nacionalne zajednice Čeha, a Ministarstvo inostranih poslova se trudi da pomogne da se očuva čekški jezik i kultura u svim ovim zajednicama. Pomoć Republike Češke ka Srbiji je već prešla cifru od 2.5 milijarde dinara, u ovoj godini nastavili smo taj trend i nastavićemo i narednih godina. Još jednom želim da se zahvalim na pozivu Nacionalnom saveta češke nacionalne manjine i da im poželim puno uspeha u daljem radu“ – istakao je zamenik ambasadora Republike Češke u Beogradu Miroslav Čančik.\n„Na osnovu svega što je danas prezentovano, jasno se vidi pomak u radu Nacionalnog saveta češke nacionalne manjine, videli smo dosta aktivnosti i manifestacija koje su se održale za ovo kratko vreme, vide se ideje i uključenost mladih ljudi. Lokalna samouprava opštine Bela Crkva će uvek izaći u susret Nacionalnom savetu u vidu podrške raznim projektima, naravno, u skladu sa mogućnostima. Takođe pružamo podršku svim nacionalnim savetima, ne samo Nacionalnom savetu Čeha“ – rekao je predsednik opštine Bela Crkva Darko Bogosavljević.\nDruštvoBela Crkva, Česi, dan, Nacionalni savet, proslava


CIKLONIZACIJA - DDD STAMBENIH I POSLOVNIH PROSTORA\nVeć četiri decenije „Ciklonizacija“ je, nesporno, lider na polju deratizacije, dezinsekcije i dezinfekcije stambenih i poslovnih prostora, javnih zgrada i javnih površina. Kroz redovne DDD programe mi svakodnevno direktno štitimo zdravlje preko pola miliona građana.\nZa tretmane koristimo isključivo preparate najnovije generacije koje za upotrebu u oblasti komunalne higijene preporučuju stručnjaci Svetske zdravstevene organizacije, a koji su prošli kontrole domaćih relevantnih institucija. U DDD oblasti „Ciklonizacija“ godinama sarađuje sa Univerzitetom u Novom Sadu i ostalim naučnim institucijama u zemlji.\nEkipe „Ciklonizacije“ čine operativci sa višegodišnjim iskustvom i profesionalnom obukom za sve vrste tretmana, kao i odgovarajućim sertifikatima.\nInterni kontrolori „Ciklonizacije“ proveravaju uspešnost svakog tretmana.\n„Ciklonizacija“ je prva firma u ovom delu Evrope koja je uvela najmoderniji sistem zaštite zdravlja građana od glodara kakav koriste samo neki od najuređenijih gradova u zapadnoj Evropi. U saradnji sa gradskom upravom u Novom Sadu, početkom 2012. godine uveli smo RMS-a (Rats Monitoring System) koga čine senzorne deratizacione stanice sa daljinskim očitavanjem i odgovarajući softver. Svaka deratizaciona stanica je opremljena senzorom koji očitava aktivnost glodara, a informacije se bežičnim putem šalju u naš centar. Pristiglu informaciju obrađuje Integrisani informacioni sistem „Ciklonizacije“, koji potom daje nalog operativcu za izlazak na lokaciju.


EU neće izgraditi 11 LNG terminala kao što kaže Tramp | EurActiv Serbia\nEU neće izgraditi 11 LNG terminala kao što kaže Tramp\nEvropa verovatno neće odustati od planova da izgradi mali broj postrojenja za uvoz tečnog prirodnog gasa (LNG) ali ne desetak, kao što tvrdi predsednik SAD Donald Tramp, kažu stručnjaci za eneregtiku. Time je bačena sumnja na Trampove tvrdnje da je dobio obećanje EU da će izgraditi 9-11 LNG terminala radi jačanja američkog izvoza. Stručnjaci kažu i da će tržište a ne Junker odlučivati da li će EU kupovati više LNG i od koga.\nNa kraju zajedničke konferencije za štampu sa italijanskim premijerom Đuzepeom Kontijem 30. jula Tramp je obećanje EU oko LNG proglasio pobedom na njegovom nedavnom "fantastičnom sastanku" sa predsednikom Evropske komisije Žan-Klodom Junkerom.\nIako je u EU "na stolu" desetak predloga, u skorije vreme neće biti izgrađeno više od 3-4 terminala. To je zbog toga što postojeća 24 terminala za uvoz LNG u Evropi rade samo sa četvrtinom kapaciteta, kaže Tjeri Bros iz Oksfordskog instituta za energetske studije.\nPored toga, EU nema baš mnogo načina da nagovori privatne kompanije da ubrzaju izgradnju novih kapaciteta, piše Vašington post (The Washington Post).\n"Imamo dovoljne kapacitete. Možda će nam biti potrebni malo veći u nekim oblastima. Ali, ne vidim kako bi moglo da nam treba 11" novih terminala, rekao je Bros. "Možda ima još nekoliko potrebnih, kao što je onaj u Hrvatskoj. Svi ostali su već tu", dodao je Bros.\n"EU nije odlučila koliko će terminala za LNG graditi, to je odluka koja se donosi na komercijalnoj osnovi", kaže direktor Centra za globalnu energetsku politiku na Univerzitetu Kolumbija Džejson Bordof. "Ti koji se grade dobijaće gas iz najkonkurentnijih izvora, što može ali ne mora da bude američki LNG. Tržište će odlučiti da li će EU kupovati više LNG iz SAD a ne Junker", dodao je on.\nTokom nedavne posete Vašingtonu Junker je bio mnogo oprezniji od Trampa oko planova za nove kapacitete za prijem LNG. "Spremni smo da investiramo u infrastrukturu i nove terminale za uvoz LNG iz SAD i drugih zemalja ali uglavnom iz SAD ako su uslovi dobri a cena konkurentna", rekao je Junker u govoru 25. jula u Centru za strateške i međunarodne studije.\nČak i među proizvođačima LNG konkurencija je jaka. Katar i Australija su najveći izvoznici i biće rival SAD i nakon što novi izvozni kapaciteti prorade. A ako cena poraste, to može da opravda brži razvoj na istočnoj obali Afrike.\nPlanovi za veću ekspanziju LNG u Evropi i Aziji takođe su na meti kritika nekih u SAD koji smatraju da bi u slučaju većeg izvoza američki potrošači bili mnogo oseteljiviji na kolebanja međunarodnih cena.\nTako misle u Američkom udruženju industrijskih potrošača energije nakon što je objavljeno istraživanje ministarstva energetike u kome se navodi da bi cene gasa mogle da budu udvostručene do 2040. delom zahvaljujući rastu izvoza.\n"IECA nije protiv izvoza LNG", istakli su u toj grupaciji i dodali: "Mi smo protiv preteranog izvoza LNG koji za posledicu može da ima da američke cene diktira globalna tražnja, kao što je danas slučaj sa cenama sirove nafte".\nUlaganja u fosilna goriva sve se manje isplate, pokazuje studija


U Gračanici malo kulturnih dešavanja tokom protekle decenije\nMeštanima Gračanice i okoline već deset godina nedostaju kulturna dešavanja. Vidovdanske svečanosti, poneki komercijalni koncert, retki pesnički susreti kao i još ređe promocije knjiga i časopisa jedini su kulturni događaji u ovoj najvećoj srpskoj srednini na centralnom Kosovu.\nU izjavama KIM radiju meštani Gračanice ističu da je otvaranje bioskopa i pozorišta jedina mogućnost da se mladi ljudi pokrenu na polju kulture. Osamnaestogodišnja Nataša Popović iz Gračanice kaže da bi renoviranje Doma kulture kao i otvaranje bioskopa i pozorišta pomoglo mladim ljudima da tamo provode svoje slobodno vreme umesto da novac troše po kafićima. U Opštini Priština sa sedištem u Gračanici nedostatak kulturnih dešavanja opravdava se izostankom finansija dok u Vladi Kosova s druge strane najavljuju ozbiljne aktivnosti na polju kulture na celom Kosovu. Novoimenovani v. d. direktora Kulturno-prosvetnog centra u opštini Priština koja radi po sistemu Vlade Srbije, Snežana Jovanović, izjavila je KIM radiju da ova institucija radi u jako lošim uslovima ali da planovi postoje. “Kulturno-prosvetni centar u proteklih deset godina nije imao ni jednu aktivnost. Izgovor za to je bio da Skupština grada Prištine ne može za to da izdvoji sredstva ali se ni KPC nije trudio da pronađe sredstva za organizovanje nekog kulturnog događaja. Ja sam imenovana na ovu dužnost krajem februara ove godine i trenutno sa ekipom KPC-a radim na identifikaciji ideja koje bismo mogli da realizujemo. Probaćemo da te ideje realizujemo najpre na period od tri meseca a da kasnije, ako u tome uspemo, probamo da pravimo i dugoročne planove“, rekla je Jovanovićeva KIM radiju. Ona navodi da prostora za saradnju ima sa svima ali da je prioritet Kulturno prosvetnog centra trenutno pokretanje bilo kakvog kulturnog života u Gračanici nakon čega bi se razmišljalo o saradnji sa drugim institucijama u ovom mestu. Ministar kulture, omladine i sporta u Vladi Kosova, Anton Bećiri, izjavio je da je proritet ovog ministarstva zaštita srpskih manastira na Kosovu ali da će ove godine njegovo ministarstvo nastojati da pored toga utiče na razvoj kulture u svim kosovskim opštinama čime će biti ispunjeni delovi iz Ahtisarijevog plana. “ Vlada Kosova je spremna da unapredi sve aktivnosti koji proizilaze iz Ahtisarijevog plana, među kojima je i promocija i zaštita kulturnih vrednosti što je jedna od glavnih smernica na putu ka evropskim integracijama. Kosovo sa svojim kulturnim vrednostima ujedinjuje ljude i mi smo kao prioritet za ovu godinu izdvojili očuvanje vrednosti kulturnog nasleđa. U tom smislu želimo da sarađujemo sa svima“, rekao je Bećiri. Od preko 240 ustanova kulture svih vrsta, koliko ih je bilo na Kosovu i Metohiji, sada daleke 1988. godine, u kojima je radilo preko 1200 stručnjaka i pomoćnog osoblja a koje su bile multietničke po personalnom sastavu, danas je ostala nekoclina u kojima gotovo isključivo rade Srbi.\n11.07.2020 “Narod mora da bude obavešten o epidemiološkoj situaciji” (865)\n12.07.2020 Još 35 novozaraženih u srpskim sredinama (646)\n12.07.2020 Obeležen Petrovdan u manastiru Banjska (101)


Smaly7: Serbian / Cрпски\nNedeljna Planetarna Meditacija\nDošlo je vreme kada mi koji živimo na površini planete treba da dostignemo novi stepen jedinstva i saradnje, bez obzira na naše lične razlike, kako bi pomogli planeti u njenoj transformaciji.\nZbog toga su Snage svetlosti uputile poziv svim grupama za meditaciju na planeti da se udruže i stvore snažno polje pozitivne energije. Ideja je da se u celom svetu meditacija održava svake nedelje u istom trenutku, kada će sve grupe i pojedinci raditi meditaciju prema sopstvenom nahođenju.\nMeditacija za Egipat\nNedavno je došlo do novog razvoja situacije u Egiptu koja bi mogla postati kritičan okidač za geopolitičku situaciju u celom regionu Bliskog Istoka. To je poslednji očajnički pokušaj sila Kabale da spreče progres Istočne alijanse u regionu.


SOCIJALDEMOKRATE: PDV za ugostitelje da se smanji na 7% – Portal Luca\nSOCIJALDEMOKRATE: PDV za ugostitelje da se smanji na 7%\nSocijaldemokrate će predložiti da se nastavi sa smanjenim PDV-om za ugostiteljstvo na 7%. Takođe, SD će podržati Vladine izmjene zakona o PDV, koje predviđaju da se oporezivi promet poveća sa 18.000 na 30.000 eura. To su danas saopštili poslanici SD-a Damir Šehović i Boris Mugoša.\nOni su dodali i da, sa druge strane, Vlada nije pokazala istu takvu političku kulturu, jer je bez adekvatnog obrazloženja odbila nedavni predlog Socijaldemokrata da sva preduzeća sa prometom manjim od dva miliona PDV plaćaju po naplaćenoj, a ne izdatoj fakturi.\n„Naime, Socijaldemokrate su nedavno predložile da se PDV plaća po naplaćenoj fakturi jer postojeći model naplate PDV podrazumijeva obavezu\npreduzeća da uplaćuju PDV državi prije nego što naplate sopstvena potraživanja, ali da je taj predlog odbijen. Time firme u suštini beskamatno finansiraju državni budžet, a sebe nepotrebno izlažu visokim troškovovima finansiranja, što veoma destimulativno djeluje na kompletnu privredu, a posebno na manja preduzeća. Ovo posebno ako imamo u vidu da je čak 19 000 preduzeća u blokadi“, piše u saopštenju SD-a.\nTakođe, Socijaldemokrate će sada, kao mjeru nastavka podrške privredi u dijelu PDV-a, dati gorepomenuti novi predlog: da se nastavi sa smanjenim PDV-om za ugostiteljstvo koji je ranije uveden i traje do 31. avgusta, s obzirom da će, kako navode, zbog koronavirusa postsezona biti posebno važna.\nSD: Vlada da reaguje na blokadu sistema u javnoj upravi i privatnom sektoru\nSD: O Temeljnom ugovoru sa SPC da se izjasni Skupština\nSOCIJALDEMOKRATE: Vlada da trajno odustane od etničkog i političkog inženjeringa


FOND ZA OBRAZOVANJE ROMA I VLADA REPUBLIKE SRBIJE ĆE POTPISATI MEMORANDUM O RAZUMEVANJU - Romi - Obrazovanjem do posla\nTokom zvaničnog sastanka između Upravnog odbora Fonda za obrazovanje Roma (FOR) i premijerke Republike Srbije Ane Brnabić, Upravni odbor FOR-a je iskazao svoju zahvalnost Vladi Republike Srbije zbog pružanja mogućnosti da se sedište FOR-a premesti u Beograd na period od deset godina (2020-2030).\nFond za obrazovanje Roma i Vlada Republike Srbije, postigli su dogovor za formalizaciju saradnje, potpisivanjem Memoranduma o razumevanju. Ovaj dokument će za cilj imati harmonizaciju ciljeva FOR Strateškog Okvira (2021-2030) i tekućih obaveza u Srbiji u vezi sa poboljšanjem mogućnosti u obrazovanju i zapošljavanju Roma i Romkinja. Upravni odbor FOR-a će osigurati da Memorandum o razumevanju bude u skladu sa agendom EU nakon 2020, to jeste Poznanskom deklaracijom koju će potpisati Vlade zemalja na Zapadnom Balkanom, što će služiti kao novi vodič za usklađivanje politika inkluzije Roma i EU pristupanjem zemalja u regionu.\nPored toga, Upravni odbor FOR-a je održao sastanke i sa državnim sekretarom Ministarstva prosvete, nauke i tehnološkog razvoja, dr Markom S. Milenkovićem i predstavnicima kabineta potpredsednice Vlade, gospodinom Zoranom Lakićevićem, odgovornim za koordinaciju i praćenje sprovođenja Strategije za socijalno uključivanje Roma i Romkinja u Srbiji za period od 2016-2025.\nOd 1. do 3. jula, sastanak Upravnog odbora FOR-a se održava u Beogradu. Deo trodnevne agende čine bilateralni sastanci sa zvaničnicima Republike Srbije i predstavnicima EU Delegacije u Srbiji.


EU: Bez brzog članstva Ukrajine, dogovor o faznom ukidanju ruskih energenata\nARHIVA - Zastave Evropske unije ispred sedišta Evropske komisije u Briselu (Foto: Reuters/Francois Lenoir)\nLideri Evropske unije preneli su Ukrajini u četvrtak da nema brzog načina za tu zemlju da se pridruži EU, čime su ugasili nade Kijeva dok se suočava sa invazijom ruskim snaga, prenosi AFP.\n"Brz pristupanje ne postoji", poručio je holandski premijer Mark Rute uoči samita EU u Versaju u Francuskoj, iznevši stav nekoliko članica.\n"Želim da se usredsredim na ono što možemo da uradimo za ukrajinskog predsednika večeras, sutra, a pristupanje Ukrajine EU je nešto dugoročno, ako se uopšte dogodi", dodao je Rute, protivnik proširenja EU.\n"Da li možemo da pokrenemo proces za učlanjenje sa zemljom u ratu? Mislim da ne. Da li možemo da zatvorimo vrata i kažemo: nikad? To bi bilo nepošteno. Trebalo bi da budemo oprezni", poručio je francuski predsednik Emanuel Makron.\nMakron je uoči samita takođe osudio "sraman i nemoralan ratni čin" nakon ruskog vazdušnog napada na Marijupolj i poručio da "ništa ne opravdava" ono što se dogodilo u tom gradu.\n"Veoma sam zabrinut i pesimista sam" u pogledu rata u Ukrajini, naveo je Makron i ocenio da primirje "nije realno narednih sati".\nNemački kancelar Olaf Šolc rekao je da bi EU trebalo da produbi partnerstvo sa Ukrajinom, umesto da govori o članstvu za koje je potrebna saglasnost svih 27 članica.\nSmanjenje zavisnosti od ruskih energenata\nLideri EU bi trebalo da na samitu postignu saglasnost o smanjenju zavisnosti od ruskih fosilnih goriva, mada su podeljeni u pogledu pitanja da li da ograniče cene gasa i sankcionišu uvoz ruske nafte, prenosi agencija Rojters.\nOčekuje se da se lideri na dvodnevnom samitu u Versaju dogovore o faznom ukidanju upotrebe ruske nafte, gasa i uglja, ali se ne precizira do kada, navodi se u nacrtu saopštenju u koji je Rojters imao uvid.\nLideri će usaglasiti korake kao što su povećanje uvoza prirodnog tečnog gasa (LNG) i brže upotrebe obnovljivih izvora energije.\nČlanice EU su mnogo više zavisne od ruskih energenata - iz Rusije uvoze 40 odsto ukupnih zaliha gasa, 27 odsto nafte i 46 procenata uglja.\nZa sada, sankcije EU usredsređene su na banke i ligarhe, zabranu ruskih aviona i obustavu izvoza tehnologije. Međutim, neke članice traže embargo na ruske energente.\n"Ako zaustavimo kupovinu ruske energije, to će zaustaviti finansiranje ruske vojne mašinerije. Ako ne uvedemo oštrije sankcije sada, kada ćemo", zapitao se u četvrtak letonski premijer Krisjanis Karins.\nJedan poljski diplomata je poručio da "Ukrajinci svojom krvlju plaćaju" za evropsku kupovinu ruskih energenata.\nNemačka i Mađarska su među zemljama koje su protiv embarga na fosilna goriva, koji bi Rusiju koštao stotine miliona eura dnevnog profita, ali bi takođe naneo štetu evropskoj ekonomiji i doveo do još većeg rasta cena energije.\n"Osuđujemo rusku oružanu ofanzivu i rat, ali nećemo dozvoliti da mađarske porodice plaćaju cenu", rekao je u utorak mađarski premijer Viktor Orban.


GRAĐANI NEZADOVOLJNI GREJANJEM: Računi previsoki, kalorimetri nepouzdani – Zrenjanin\nGRAĐANI NEZADOVOLJNI GREJANJEM: Računi previsoki, kalorimetri nepouzdani\n17/01/2017 18/01/2017 List Zrenjanin\nGrađani koji nisu zadovoljni kvalitetom daljinskog grejanja ili smatraju da su im računi previsoki, nastaviće da se bore za ostvarenje svojih zahteva, zaključeno je na javnoj tribini održanoj sinoć u Domu mesnih zajednica „Veljko Vlahović“ i „Sonja Marinković“ na Bagljašu.\nNajznačajnije zamerke na račun JKP „Gradska toplana“ se, osim na hlandne radjatore u nekim zgradama, odnose i na sumnju u merenje kalorimetrima. Predloženo je da se problem reši tako što bi se u prostrijama gde se nalaze kalorimetri postave dpule brave koje bi ljudi iz „Grejanja” otključavali samo u prisustvu stanara.\nVeći broj učesnika tribine govorio je o nelogčnostima u računima, a bilo je i građana koji su tvrdii da im se fakturiše i po 20 i više hiljada dinara za decembar, a „deliteji toplote“ beleže nultu potrošnju. Deo nezadovoljnih građana zahteva da se isključenje sa sistema daljinskog grejanja pojednostavi. Do kraja meseca biće organizovan najmanje još jedan skup ove vrste, apozvani su gosti iz Niša, kraljeva i Kragujevca.\nOBELEŽEN SPASOVDAN U MZ „VELjKO VLAHOVIĆ” i „SONjA MARINKOVIĆ”\nSPASOVDAN – DAN MZ „VELJKO VLAHOVIĆ” I „SONJA MARINKOVIĆ”: Uručena priznanja\n← POKRENI SE ZA POSAO: Konkurs do kraja meseca\nUŽURBANE PRIPREME: Sutra plivanje za časni krst →


Zeman: Odnosi Srbije i Češke odlični, priznanje kosovske nezavisnosti greška - 24sedam Zeman: Odnosi Srbije i Češke odlični, priznanje kosovske nezavisnosti greška - 24sedam\nOd novog susreta sa predsednikom Srbije Aleksandrom Vučićem u Pragu očekuje da će dodatno ojačati odlične bilateralne odnose i pospešiti ekonomsku saradnju dve zemlje\nPredsednik Češke Miloš Zeman poručio je da i dalje veruje da je priznanje kosovske nezavisnosti greška, a od novog susreta sa predsednikom Srbije Aleksandrom Vučićem u Pragu očekuje da će dodatno ojačati odlične bilateralne odnose i pospešiti ekonomsku saradnju dve zemlje.\nMiloš Zeman je u intervjuu za Magazin CorD rekao da posebnost veza dve zemlje može da ilustruje i činjenica da će predstojeća poseta predsednika Vučića biti prva zvanična predsednička poseta od izbijanja pandemije, a potvrdio je da će dugogodišnji odlični bilateralni odnosi i jačanje saradnje sa posebnim osvrtom na ekonomske veze i podršku međusobnim investicijama biti teme novog susreta dvojice predsednika.\nZeman je naglasio i da nije promenio mišljenje i da, kao i tokom svoje posete Beogradu u septembru 2019, veruje da je priznanje kosovske nezavisnosti greška.\nZeman je rekao i da je o tom pitanju razgovarao sa najvišim ustavnim zvaničnicima svoje zemlje, ali da se oni nisu složili sa njim, a da s obzirom na demokratsko uređenje mora da poštuje mišljenje većine.\nPosebno je naglasio da se Češka pažljivo priprema za drugu polovinu 2022. godine, kada će ponovo predsedavati Savetom EU, potvrdivši da će proširenje Unije biti visoko na listi prioriteta tokom češkog predsedavanja.\nVladan Milojević planira da živi u Atini, AEK je onda logičan izbor\n#Kosovo i Metohija #Miloš Zeman


Nezavisni univerzitet Banja Luka | Konferencija\nNa konferenciji u Trstu na temu formiranja Balkanske mreže zemalja učestvovala je studentica Nezavisnog univerziteta Nina Budiša. Pored učesnika bivših republika SFRJ, učestvovali su i predstavnici Bugarske, Mađarske, Rumunije i Italije.\nIdeja Balkanske mreže je podsticanje projekata na temu turizma, umjetnosti i komunikacije osoba sa teškoćama u razvoju i invaliditetom.\nNaša studentica treće godine studijskog programa Specijalna edukacija i socijalna rehabilitacija, Nina Budiša, bila je jedini predstavnik BiH i Republike Srpske.\nOna je na engleskom jeziku, sa savremeno pripremljenom prezentacijom, na zanimljiv način, prikazala Banja Luku kroz kulturne i turističke sadržaje i destinacije, kao i ustanove i organizacije koje pokrivaju potrebe osoba sa invaliditetom i djece sa teškoćama.\nSvakako, vrijeme njenog prikaza posvećeno je i Nezavisnom univerzitetu, studijskom programu Specijalna edukacija i socijalna rehabilitacija uz poentiranje tema koje je moguće unaprijediti kroz projekte u oblasti podrške pomenutoj ciljnoj grupi.\nPored toga, Nina Budiša je upostavila prijateljske kontakte sa predstavnicima drugih zemalja učesnica, što je odlična osnova za buduću saradnju koji ističu kvalitet naše studentice, inače najmlađeg učesnika na konferenciji.


Visković: Borićemo se da Kosovo ne postane uslov za EU | EurActiv Srbija\nVisković: Borićemo se da Kosovo ne postane uslov za EU\nObjavljeno : 12.08.2011.\t Tweet\nSrbija će učiniti sve što je u njenoj moći da rešavanje pitanja Kosova ne postane zvanični uslov za napredak ka EU, izjavio je ambasador Srbije u Nemačkoj Ivo Visković. U intervjuu za nemački EurAktiv on je kazao da za sada ne postoji mogućnost da Srbija prizna Kosovo, kao i da je za rešavanje tog pitanja potrebno dosta vremena i da bi pritisak da se to uradi brzo mogao da bude kontraproduktivan.\n"U brojnim prilikama je rečeno da to nije zvaničan uslov za Srbiju da postane članica EU. Nisam naivan. Razumem da se nešto zvanično saopštava, a da, sa druge strane, neki ljudi u moćnim zemljama misle da bi to moglo da postane uslov", kazao je Visković u intervjuu za nemački EurAktiv (www.EurActiv.de). "Daćemo sve od sebe da ne dopustimo da taj problem dođe na nivo na kojem bi postao pitanje za zvanično donošenje odluka u institucijama EU", naveo je on.\nNa opasku da se čini da su evropski političari u izvesnoj meri zabrinuti zbog mogućnosti da nacionalističke stranke dobiju naredne izbore, on je kazao da niko ne može da predvidi ishod izbora u bilo kojoj zemlji, ali da bi zbivanja u vezi sa Kosovom i EU mogla na to da utiču i da se nada da su političari na Zapadu toga svesni.\n"Lično mislim da sadašnja vlada predstavlja proevropsku Srbiju. Čak su i neke bivše antievropske partije promenile stavove. Stoga sam prilični optimista i mislim da će na kraju ljudi podržati one koji su za Evropu", kazao je on. Visković je rekao da su mnogi građani Srbije nezdovoljni zbog loše ekonomske situacije, visoke nezaposlenosti i drugih razloga, ali da bi u mesecima pred izbore na stavove građana mogla da utiču i neka rešenja doneta u "poslednjem trenutku".\n"Ono što se dešava na Kosovu, kao i EU integracije, mogu takođe da imaju značajan uticaj na krajnji rezultat. Nadam se da su i političari na Zapadu toga svesni", rekao je ambasador Srbije u Nemačkoj.\nOcenivši da je Srbija u sličnoj situaciji kao i Nemačka 1945. godine, Visković je istakao da se "neke stvari ne mogu učiniti preko noći" i da "pritisak da se neke stvari reše odmah može stvoriti veće probleme nego malo strpljenja". "Ko je na primer mogao da pritiska Saveznu Republiku Nemačku (Zapadnu Nemačku) 60-ih i 70-ih godina da prizna DDR (Istočnu Nemačku)? Zašto se samo na Srbiju vrši takav pritisak?", zapitao je ambasador Srbije u Nemačkoj.\nOn je kazao da i neke zemlje EU imaju nerešene bilateralne probleme koji uključuju i pitanje priznavanja teritorija i grancia, kao i da Srbija nema problem koji bi mogao da ugrozi stabilnost EU.\nPrema rečima Viskovića, u ovom trenutku za Srbiju nije moguće da prizna Kosovo, a to nije samo pitanje nacionalnog ponosa ni pravde, već i sudbine ljudi koji na Kosovu žive. "Dok ne rešimo neka veoma osetljiva pitanja poput zaštite srpskog naroda na Kosovu i specijalnih prava za srpske manastire i crvke, ne postoji mogućnost da niko na rukovodećem položaju u našoj zemlji" ukoliko bi bio stavljen pred izbor Kosovo ili EU, izabere EU, ocenio je on.\nNa pitanje da li to znači da će Beograd priznati Kosovo ukoliko se Srbi bolje zaštite, ambasador Srbije nije isključio mogućnost da se to jednog dana dogodi.\n"To sada ne mogu da kažem. Pre nego što bi to bilo moguće, moramo rešiti mnoge probleme. A onda, jednog dana u ne tako bliskoj budućnosti, neko u Srbiji bi mogao da kaže: Sada to možemo da učinimo", rekao je Visković.\n"Pokušajte da se setite koliko godina je trebalo da se postigne suštinski sporazum između dve Nemačke. Do toga je prošlo 20 godina, a vi očekujete od nas da to obavimo za dve godine", kazao je on.\nKada je reč o carinskom pečatu, Visković je rekao da Srbija ne može da prihvati carinski pečat sa oznakom "Republika Kosovo" jer bi to značilo da Srbijs prihvata da je reč o državi. "Možemo da prihvatimo neka kompromisna rešenja i izneli smo predloge poput 'UNMIK-Kosovo - carinska služba' ili 'Euleks (EULEX) Kosovo - carinska služba'. Oni ne žele to da prihvate. Na kraju, sve se tiče statusa", kazao je Ivo Visković.\nRazgovor vodili: Michael Kaczmarek, Ewald König, Daniel Tost


PODRŠKA GRADSKOJ ORGANIZACIJI PORODICA ZAROBLJENIH I POGINULIH BORACA I NESTALIH CIVILA | SRNA\nISTOČNO SARAJEVO, 2. MARTA /SRNA/ - Gradonačelnik Istočnog Sarajeva LJubiša Ćosić danas je razgovarao sa predstavnicima buduće gradske organizacije porodica zarobljenih i poginulih boraca i nestalih civila Istočno Sarajevo, čije se zvanično formiranje očekuje u narednih nekoliko dana, te najavio da će pokušati da u predstojećem rebalansu budžeta grada bude predviđen određeni dio sredstava za ovu organizaciju.\nPredstavnici buduće gradske organizacije porodica zarobljenih i poginulih boraca i nestalih civila upoznali su Ćosića o planovima i izazovima koje očekuju u radu, posebno kada je riječ o procesu traženja nestalih, saopšteno je iz Gradske uprave.\nU saopštenju se dodaje da su predstavnici ove organizacije izrazili nadu da će Ćosić kao gradonačelnik Istočnog Sarajeva imati sluha za probleme ove populacije kao što je imao kada je obavljao dužnost načelnika opštine Istočno Novo Sarajevo, zahvalivši mu za saradnju i spremnost da pomogne u skladu sa svojim nadležnostima.\nTokom sastanka, Ćosić je pohvalio ideju o osnivanju ovakve organizacije na nivou grada Istočno Sarajevo, te obećao da će Gradska uprava na čelu s njim uvijek biti na raspolaganju da pomogne koliko je to moguće.\nĆosić je najavio da će nastojati da što skorije budu obezbijeđene prostorije za rad ove organizacije.


Razgovarano o planu izvođenja sanacionih radova na zgradama u ul. M. Tita, M. Drljevića i J. Duhovića u Goraždu\nSastanak direktora Kantonalnog stambenog fonda sa predsjednicima kućnih savjeta\nPotpisivanjem Sporazuma između Bosansko-podrinjskog kantona Goražde i Općine Goražde o statusu potkrovnih stanova u ulicama Maršala Tita, Jusufa Duhovića i Meha Drljevića u Goraždu stvorena je obaveza prema etažnim vlasnicima da se izvrši sanacija krovova i fasada na ovim zgradama.\nNakon dobivanja građevinskih dozvola za 11 objekata koji su pripali Bosansko-podrinjskom kantonu Goražde, Ministarstvo za urbanizam, prostorno uređenje i zaštitu okoline – Kantonalni stambeni fond organizovalo je početkom sedmice sastanak sa predsjednicima kućnih savjeta ovih zgrada, s ciljem njihovog upoznavanja s radovima koji će se realizovati na ovim objektima.\nDirektor Kantonalnog stambenog fonda Ahmed Šunja upozano je predstavnike kućnih savjeta sa mogućnošću da prilikom izvođenja radova na sanaciji fasada mogu sa izvođačem radova koji će biti izabran u postupku javne nabavke za ove radove, mogu dogovoriti da se uradi toplifikacija zgrada uz vlastito učešće u finansiranju tog dijela radova.\nNakon diskusije, predstavnici kućnih savjeta su odbili ovu mogućnost uz obrazloženje da se radi o zgradama starije gradnje čiji zidovi su debljine oko 40 cm.\nDirektor Kantonalnog stambenog fonda ovom prilikom je informisao predsjednike kućnih savjeta da bi planirani sanacioni radovi trebali započeti u drugoj polovini 2016. godine.


USKOPLJE: Vlasnik priznao - Sam sebi pisao grafite uvredljivog sadržaja sa ciljem izazivanja mržnje, razdora ili netrpeljivosti - CAT BiH\nUSKOPLJE: Vlasnik priznao – Sam sebi pisao grafite uvredljivog sadržaja sa ciljem izazivanja mržnje, razdora ili netrpeljivosti\nSvjedoci smo nemilog događaja koji se desio u Opštini Gornj Vakuf – Uskoplje, naime u Policijskoj stanici Gornji Vakuf Uskoplje zaprimljena prijava od osobe inicijala M.P, nastanjen u mjestu Krupa, općina Gornji Vakuf- Uskoplje, da su u toku noći na porodičnoj kući i vozilima koji su bili parkirani u dvorištu, osvanuli grafiti izrazito uvredljivog sadržaja, saopćeno je danas iz Ministarstva unutrašnjih poslova Srednjobosanskog kantona.\nKako navode iz MUP-a, na mjesto događaja su izašli policijski službenici, konstatirali da su na porodičnoj kući, garaži te na pet putničkih vozila koji su bili parkirani u dvorištu, crnom farbom ispisani grafiti izrazito uvredljivog sadržaja koji upućuju na međunacionalnu netrpeljivost.\n*Pročitajte više na: ba.n1info.com\nNatpisi kao što su “Balije”, “Nož, žica, Srebrenica” bili su samo neki od grafita koji su zgrozili BH javnost, posebice stanovnike Opštine Gornji Vakuf – Uskoplje.\nFotografija preuzeta sa: Radio M\nPolicijski službenici MUP SBK/KSB u suradnji s policijskim službenicima Federalne uprave policije su radeći na otkrivanju izvršitelja prijavljenog kaznenog djela “Izazivanje narodnosne, rasne i vjerske mržnje, razdora ili netrpeljivosti”, došli do saznanja da je u pitanju lažno prijavljivanje u vezi s navedenim kaznenim djelom.\nNaime, opsežnim radnjama na terenu došlo se do materijalnih dokaza kao i priznanja oštećenog lica Adis Pokvić rođen 1987. godine, da je isti počinio radnje koje su okarakterizirane kao djelo “Izazivanje narodnosne, rasne i vjerske mržnje, razdora ili netrpeljivosti”.\nPročitajte više na: blijesak.info\nNačelnik Čaušević tvrdi da Opština Gornji Vakuf – Uskoplje zadnjih 20 godine nije imala slične incidente – VIDEO.


Šume RS - Blic Online\nProšle su dve nedelje od kako je premijer RS Radovan Višković najavio da će svi direktori šumskih gazdinstava koja su u minusu “morati da odu”, a deset gubitaša je još uvek u foteljama i nema nikavih nagoveštaja da bi mogli biti smenjeni.\nU Okružnom javnom tužilaštvu u Banjaluci u toku je rad na proveri navoda iz krivične prijave koju je Šumsko gazdinstvo “Vrbanja” iz Kotor Varoša podnelo protiv bivšeg direktora Daliborke Kerezović, saopšteno je iz ove paravosudne institucije.\nSKANDAL U "ŠUMAMA RS" Oterali direktora koji je šumariju izvukao iz MILIONSKOG MINUSA\nSeča direktora u “Šumama RS” već je počela, ali na način, koji je šokirao čak i najveće cinike.\nSeča direktora u “Šumama RS” počela je juče, pred kraj radnog vremena, i to na iznenađujući način. Prvi su smenjeni v.d. direktori gazdinstava u Čajniču i Tesliću, Čedo Dačević i Mišo Stojanović, saznaje Srpskainfo.\n"NEMA NAMA SREĆE DOK PARTIJE VLADAJU ŠUMOM" Sindikalci o najavljenim smenama DIREKTORA\nNakon što su i premijer Republike Srpske Radovan Višković i v.d. generalnog direktora “Šuma Republike Srpske” Slaven Gojković najavili da će zbog minusa na računima biti još smena direktora šumskih gazdinstava, sindikalci se ne nadaju da bi te smene mogle doneti istinske promene.\nPredsednik Vlade Republike Srpske Radovan Višković razgovarao je danas u Istočnom Sarajevu sa vršiocem dužnosti direktora preduzeća “Šume Republike Srpske” Slavenom Gojkovićem i njegovim saradnicima.\nDIREKTOR ŠUMARIJE U TESLIĆU LETI IZ FOTELJE Da li će mladi lav SNSD-a poslušati Viškovića?\nDa li će Mišo Stojanović, v.d. direktora Šumskog gazdinstva “Borja” Teslić podneti ostavku, ili mu u petak neće biti produžen mandat, još se ne zna, ali je izvesno da ovaj mladi lav teslićkog SNSD-a neće ponedeljak dočekati u fotelji, tvrde izvori Srpskainfo.\n"BIĆE JOŠ SMENA U ŠUMSKIM GAZDINSTVIMA" Pašalić poručio da se radi na provođenju mera Vlade RS\nMinistar poljoprivrede, šumarstva i vodoprivrede Republike Srpske Boris Pašalić rekao je večeras da se radi na sprovođenju mera koje je utvrdila Vlada Srpske s ciljem poboljšanja situacije u "Šumama Republike Srpske", navodeći da je usvojen Nacrt zakona o šumama i izvršene kadrovske promene u šumskim gazdinstvima.\nSAMOUVEREN Gojković: "Šume Srpske" će na kraju godine poslovati pozitivno\nVršilac dužnosti direktora “Šuma Republike Srpske” Slaven Gojković rekao je da je uveren da će ukupan rezultat preduzeća na kraju godine biti pozitivan i da će “Šume Srpske” ostvariti dobit, te naglasio da su moguće nove smene tamo gde ne bude rezultata.\nOŠTETILI ŠUMSKO GAZDINSTVO ZA 240.000 KM Policija podnela izveštaj protiv DVA DIREKTORA i jednog šefa\nMUP Srpske podneo je izveštaj Okružnom javnom tužilaštvu Banjaluka protiv direktora Šumskog gazdinstva “Oštrelj” Neđe Galića, direktora “Vrbanja šuma” Radislava Čupića i šefa službe proizvodnje šumskog gazdinstva Dragana Vukčevića zbog sumnje da su oštetili šumsko gazdinstvo za oko 240.000 KM.\nSOCIJALISTI SLABE, SNSD STEŽE OBRUČ Šta se krije iza smena u "Šumama RS"\nSaga o pompezno najavljenoj smeni četvoro direktora u „Šumama RS“ još nije završena, iako su se stranke, koje umesto smenjenih treba da kandiduju nove direktore, već izjasnile.\nVršioci dužnosti direktora šumskih gazdinsatva „Romanija“ Sokolac, Vlajko Sekulić, „Vrbanja“ Kotor Varoš Stana Kuzmić, „Oštrelj“ Drinić Slađana Banjac, kao i direktor Centra za sjemensko rasadničku proizvodnju Doboj Nikola Miličević, smenjeni su, potvrđeno je iz Ministarstva poljoprivrede, šumarastva i vodoprivrede RS.\nNakon izjave v.d. direktora “Šuma RS” Slavena Gojkovića da će smene u šumskim gazdinstvima sa najvećim gubicima desiti “vrlo brzo”, usledilo je zatišje. Da li je to zatišje pred buru, ili je u pitanju još jedna “dimna zavesa” u najvećem javnom preduzeću u RS, sa skoro 5.000 zaposlenih, biće jasno u naredne dve nedelje.\nKATASTROFA U "ŠUMAMA RS" Najveći gubitak u istoriji preduzeća, najavljena SEČA DIREKTORA\nJavno preduzeće “Šume RS” je u prvom polugodištu 2019. poslovalo sa gubitkom od čak 2,63 miliona maraka, navodi se u Informaciji o stanju u šumarstvu u RS, o kojoj upravo raspravlja Vlada RS.\nRevizori utvrdili OGROMAN NESRAZMER za šume, evo o čemu se radi\nGlavna služba za reviziju javnog sektora Republike Srpske potvrdila je ogroman nesrazmer između prikupljenog i utrošenog novca po osnovu posebnih namena za šume.\n"ŽELIMO ŠUME SPRSKE DOVESTI U RED" Ministar Pašalić najavljuje smene u nekoliko šumskih gazdinstava\nMinistar poljoprivrede, šumarstva i vodoprivrede Republike Srpske Boris Pašalić rekao je danas u Banjaluci da su Vlada i resorno ministarstvo opredeljeni da se razračunaju sa svim negativnim pojavama u “Šumama Srpske” i da su uskoro moguće smene kadrova u nekoliko šumskih gazdinstava u kojima postoje najveći problemi.\nPARTIJE DELE PLEN Ko su novi direktori u najvećem javnom preduzeću u Srpskoj\nU tri šumska gazdinstva smene direktora su već spakovane, a nije isključeno da će u stranu biti gurnut i donedavni v.d. direktora preduzeća SNSD Zoran Stojčić, tvrde izvori Srpskainfo.\nBORBA ZA FOTELJE U "ŠUMAMA" Branko Tasovac odlazi, trebinjski radnici se odavno žale na njega\nDok se Nadzorni odbor “Šuma RS” danas bavio izborom novog direktora ovog preduzeća, u organizacionim jedinicama, šumarijama i trebinjskom Centru za gazdovanje kršom, već je uveliko počela rovovska borba za fotelje na “lokalu”.\nNA ČELU I DALJE SOCIJALISTI Slaven Gojković imenovan za direktora “Šuma RS”\nSlaven Gojković, predsednik Opštinskog odbora Socijalističke partije u Derventi, novi je direktor “Šuma RS”, odlučio je Nadzorni odbor ovog javnog preduzeća.\nNadzorni odbor Šuma RS smenio Ristu Marića, umesto njega Zoran Stojčić\nNadzorni odbor Javnog preduzeća /JP/ “Šume Republike Srpske” razrešio je danas na Sokocu generalnog direktora ovog preduzeća Ristu Marića i imenovao Zorana Stojčića, dosadašnjeg izvršnog direktora u preduzeću, potvrdila je Srni predsednik Nadzornog odbora kompanije Biljana Marković.\nUGROŽEN IZVOZ Teslićka "Destilacija" bez SIROVINE ZA PROIZVODNJU, preti gubitak MILIONSKIH poslova\nPrivredno društvo „Destilacija“ iz Teslića primorano je da zaustavi proizvodnju, i to zbog dugogodišnjeg problema za „Šumama RS“, koje ne isporučuju ugovorene količine drvnih sortimenata.\nDirektor „Šuma RS“ odbacuje optužbe SDS: Neću podneti ostavku\nGeneralni direktor “Šuma Republike Srpske” Risto Marić rekao je da će dobit ove firme na kraju godine biti između šest i 10 miliona KM, te odbacio optužbe SDS na račun rukovodilaca ovog preduzeća.


Đurić: Zahvalnost Kini na doslednoj podršci teritorijalnom integritetu i suverenitetu Srbije - Kosovo Online\nĐurić: Zahvalnost Kini na doslednoj podršci teritorijalnom integritetu i suverenitetu Srbije\n4. Avgust 2020. • 13:04\nĐurić je kinesku ambasadorku detaljno upoznao sa tokom političkog i tehničkog dijaloga Beograda i Prištine, saopšteno je iz Kancelarije za KiM.\n"On je, zahvalivši NR Kini na doslednoj podršci teritorijalnom integritetu i suverenitetu Srbije, izrazio zahvalnost Kini zbog stalne iskrene i prijateljske pomoći našoj zemlji na međunarodnom planu, kao što će i Srbija nastaviti da dosledno podržava politiku jedne Kine", navodi se u saopštenju.\nSrbija i Kina, prema Đurićevim rečima, dele viziju sveta koji bi počivao na principu zajednice za budućnost čovečanstva i miroljubivoj koegzistenciji i saradnji država i naroda.\n"Čelično prijateljstvo Srbije i Kine, kao i srdačni odnosi predsednika Aleksandra Vučića i Si Đinpinga, izvanredan su osnov za dalju izgradnju obostrano korisne političke, ekonomske i kulturne saradnje naših država i naroda", rekao je Đurić.\nĐurić je izrazio zadovoljstvo zbog brzog napretka radova na izgradnji novog Kulturnog centra NR Kine u Beogradu, izrazivši uverenje da će to biti mesto produktivnog dodira srpske i kineske kulture, i još jedna karika u lancu saradnje dve države.\nMarko Đurić Kancelarija za KiM Čen Bo Srbija Kina\nViste bratsvo narod i ideologio imate bratsvo vi iz karpate oni iz azie imate jedno ideologie sta da qeko mi evropiani od vas\nDirektor Kancelarije za Kosovo i Metohiju Marko Đurić poručio je u Briselu da se sa Srbijom ne razgovara jezikom ucena i ultimatuma. Ðurić je, nakon susreta u Briselu, rekao da je tokom sastanka zahtevao da kosovska strana prestane da iznosi neistine o sadržini briselskih razgovora.\nKina nije promenila stav, neće podržati prijem Kosova u Interpol


HITNA POMOĆ: Petoro povređeno u saobraćajkama na teritoriji grada | (Vesti - 28.06.2017) Novi Sad\n28.06.2017 u 08:40h\nHITNA POMOĆ: Petoro povređeno u saobraćajkama na teritoriji grada\nPet osoba povređeno je u saobraćajnim nezgodama koje su se u utorak dogodile u Novom Sadu i okolini.\nKako za naš portal kaže dr Mirjana Bursać iz Hitne pomoći, prvi udes desio se oko 7.45 sati na Trgu republike, kada je lakše povrede glave zadobila je žena stara 68 godina. Ona je zbrinuta na licu mesta i prevezena u Urgentni centar.\nMotociklista, muškarac star 57 godina, povređen je u udesu koji se oko 8.30 dogodio u Kaću. Lekarska ekipa Hitne pomoći zbrinula ga je na licu mesta i s povredama glave i grudnog koša prevezla u Urgentni centar.\nBiciklistkinja (53) zadobila je naizgled lakše povrede glave i noge u saobraćajki koja se oko 8.55 sati dogodila na Detelinari, uglu Janka Veselinovića i Pasterove ulice, te je potom zbrinuta je i prevezena u Urgentni centar na dalju dijagnostiku.\nU udesu koji se oko 20 časova dogodio na uglu Beogradskog keja i Visarionove ulice, povrede ramena zadobio je 65-godišnji muškarac, a lakše povrede glave 12-godišnji dečak. Obojica su zbrinuti na licu mesta i prevezeni u Urgentni centar, odnosno na Dečiju hirurgiju.\nKako za mojnovisad.com dodaje dr Bursać, ekipa Hitne pomoći pozvana je oko 16.30 i na Zrenjaninski put, gde se dogodio lančani sudar, ali potrebe za intervencijom tom prilikom nije bilo.\n05.07.2017. - HITNA POMOĆ: Osmoro povređeno u udesima u Novom Sadu i okolini\n26.06.2017. - HITNA POMOĆ: Četvoro povređeno u udesima tokom vikenda\n21.06.2017. - Starica poginula na pešačkom prelazu kod Merkatora FOTO\n14.06.2017. - Petogodišnja devojčica povređena u nezgodi na Bulevaru oslobođenja\n05.06.2017. - HITNA POMOĆ: Dvoje povređeno u udesima tokom vikenda, najviše intervencija zbog srčanih bolesnika\nPovezane teme detelinara Hitna pomoć Mirjana Bursać povređen motociklista povređeni saobraćajke saobraćajna nezgoda


Već više od 45 godina, JAKSCHE projektuje i proizvodi komponente za najteže uslove izrađene armirane plastike koristeći najkvalitetnije materijale.\nJAKSCHE je morao da unapredi svoje upravljanje projektima, uključujući i izmene proizvoda, i da poboljša komunikaciju između svojih službi kako bi zadovoljio očekivanja klijenata u pogledu isporuke na vreme.\nKompanija usvojila platformu 3DEXPERIENCE® radi ubrzanja procesa razvoja proizvoda, osiguravajući jedinstvenu i doslednu definiciju proizvoda za bržu isporuku i potpunu sledljivost.\nPlatforma 3DEXPERIENCE pruža kompaniji JAKSCHE pristup zasnovan na podacima koji poboljšava vođenje projekata, uključujući konstrukcijske i projektantske izmene. Platforma olakšava komunikaciju širom kompanije, istovremeno smanjujući troškove razvoja proizvoda.\nBrz pristup informacijama i jednostavnost upotrebe omogućavaju nam brz razvoj proizvoda bez zastoja i nadgledanje svakog koraka procesa.


Vlada Federacije BiH je, na sjednici održanoj u Sarajevu, podržala inicijativu Federalnog ministarstva prometa i komunikacija da sredstva iz akumulirane dobiti javnih..\n...poduzeća i iz klirinškog duga Ruske Federacije budu usmjerena za realizaciju prioritetnih infrastrukturnih projekata, prenosi Hrvatski Medijski Servis.\n"Federalno ministarstvo energije, rudarstva i industrije i Federalno ministarstvo prometa i komunikacija zaduženi su da hitno, a najkasnije u roku od 30 dana, osiguraju održavanje skupština u resornim javnim poduzećima", navodi se u priopćenju Vlade Federacije.\nKao prioritetni projekti navedeni su izgradnja brze ceste Lašva - Nević Polje, cestovno povezivanje Sarajeva i Goražda, zaobilaznice Mostar - jug i Mostar - sjever (kao dionice autoceste na Koridoru Vc), Gradska prva transverzala Sarajevo i autoceste Žepče - Tuzla.\nKonačnu odluku o ovoj inicijativi i njezinoj realizaciji donijet će Parlament FBiH.\nTagovi: Mostar izgradnja izgradnja autoceste izgradnja ceste\n22.09.2017 u 07:09


I roditelji u BiH strahuju za matične ćelije koje su dali banci "CryoSave" - Telegraf.rs\n20/09/19 | 11:05 ≫ 11:24\n"CryoSave" u BiH ne posluje već nekoliko godina, ali se preko društvenih mreža neko i dalje oglašava u njihovo ime\nNaime, njima je zbog sumnje u kršenje zakona u Švajcarskoj, a koji se odnosi na izveštavanje i saradnju s korisnicima, zabranjeno da prikupljaju, skladište, izvoze i uvoze matične ćelije, pa su oni koji su u ovaj postupak uložili nekoliko hiljada maraka u strahu da će im propasti investicija u zdravlje njihovih najbližih.\nPrijavu je Agenciji za lekove i medicinska sredstva "Swissmedic" podneo Rastko Petaković, advokat iz Beograda, kojeg su angažovale upravo zabrinute porodice.\n- Transport matičnih ćelija je obavljen bez saglasnosti i znanja korisnika. I ne samo to, "CryoSave" je nastavio da prikuplja uzorke uz informaciju da će oni biti čuvani u Švajcarskoj - kazao je on.\nPreko svog Tviter naloga je poručio kako će, kada je reč o korisnicima iz BiH, sarađivati s Nevenom Tomić-Lučić, advokatom iz Banjaluke.\nBanjalučanka O.M., koja je "CryoSaveu" poverila ćelije svoja dva deteta, kaže kako ju je 13. septembra putem mejla "CryoSave" obavestio kako su uzorci uskladišteni u Poljskoj, gde su sklopili ugovor s kompanijom PBKM.\n- Oni su zvanično priznati od strane organa za javno zdravstvo i izabrani su od strane "CryoSave-a", a imaju sve potrebne akreditacije za naše standarde kvaliteta i za vaš mir. Osim toga, mi smo izvršili reviziju njihovog sistema kvaliteta i to ćemo redovno činiti kako bismo potvrdili da i dalje savršeno odgovara našim zahtevima - stoji u pismu koje je dobila, a u koje su "Nezavisne" imale uvid.\nInače, "CryoSave" u BiH ne posluje već nekoliko godina, ali se preko društvenih mreža neko i dalje oglašava u njihovo ime, uz kontakt telefon iz Srbije. Međutim, na taj broj se juče niko nije javio pa korisnicima preostaje da odgovore na svoja pitanja dobiju u centrali u Švajcarskoj.\nPostupanje s matičnim ćelijama iz krvi i tkiva pupčane vrpce u ovoj zemlji je regulisano Zakonom o transplantaciji i Zakonom o terapijskim proizvodima. Banke matičnih ćelija podležu posebnim zahtevima kao i kvalitetu skladištenja i sigurnosti pohranjenih matičnih ćelija.\nVideo: Dr Nada Basara, ekskluzivno: Koliko je ljudsko telo programirano da živi i kakva je budućnost lečenja matičnim ćelijama?